আন্দ্রেস ইনিয়েস্তা লুহান কত সালে জাপানি দল ভিসেল কোবের হয়ে খেলা শুরু করেন ?
আন্দ্রেস ইনিয়েস্তা
ইনিয়েস্তা তার শৈশব কাটিয়েছেন বার্সেলোনার যুব প্রকল্প লা মাসিয়াতে। প্রথম দলে তার অভিষেক হয় ২০০২ সালে, ১৮ বছর বয়সে। ২০০৪–০৫ মৌসুমে তিনি দলের নিয়মিত খেলোয়াড়ে পরিনত। ২০০৬ সালে স্পেন জাতীয় দলে অভিষেকের পূর্বে তিনি স্পেন অনূর্ধ্ব ১৬, অনূর্ধ্ব ১৯ এবংঅনূর্ধ্ব ২১ দলে খেলেছেন। ২০০৬ ফিফা বিশ্বকাপে তিনি স্পেনের হয়ে অংশগ্রহন করেন এবং একটি খেলায় মাঠে নামেন। টুর্নামেন্টের দ্বিতীয় রাউন্ড থেকেই স্পেন বিদায় নেয়। ২০০৮ ইউরো বাছাইপর্ব টপকাতে তিনি স্পেন দলকে সহায়তা করেন। টুর্নামেন্টের মূল পর্বে স্পেন চ্যাম্পিয়ন হয়। এক্ষেত্রে তিনি একটি গুরুত্বপূর্ণ ভূমিকা পালন করেন। ২০১০ বিশ্বকাপের ফাইনালে নেদারল্যান্ডসের বিপক্ষে তিনি খেলার একমাত্র গোলটি করেন। তাকে ম্যান অব দ্য ম্যাচ ঘোষণা করা হয়। বিশ্বকাপের আরও দুইটি খেলায় তিনি ম্যান অব দ্য ম্যাচ হয়েছিলেন। টুর্নামেন্টের অল স্টার দলে ইনিয়েস্তা জায়গা পান। ২০১২ ইউরোতে স্পেনের শিরোপা জয়ে তিনি অতি গুরুত্বপূর্ণ ভূমিকা পালন করেন। তাকে টুর্নামেন্টের সেরা খেলোয়াড় নির্বাচন করা হয়।এছাড়া ২০১১–১২ মৌসুমে তিনি ইউরোপের সেরা খেলোয়াড় নির্বাচিত হন। ২০১৮ সালে তিনি জাপানি লিগের দল ভিসেল কোবেতে যোগ দেন।
এভিন লুইস
এভিন লু্‌ইস (; জন্ম: ২৭ ডিসেম্বর, ১৯৯১) ত্রিনিদাদে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ওয়েস্ট ইন্ডিজের ঘরোয়া ক্রিকেটে ত্রিনিদাদ ও টোবাগো জাতীয় ক্রিকেট দলের প্রতিনিধিত্ব করছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলে থাকেন।
অঞ্জন বিস্তা
আনফা একাডেমি এর যুবদলে ৩ বছর খেলে বিস্তা ২০১৫ দালে ২০১৫ নেপাল জাতীয় লীগ এর জন্য নেপাল এপিএফ ক্লাব দলে যোগ দেন। ওই টুর্নামেন্টেই সিনিয়র পর্যায়ে বিস্তার অভিষেক হয়। লীগের দ্বিতীয় রাউন্ডের মোরাং একাদশ এর বিপক্ষে ম্যাচে বিস্তা নিজের ক্লাবের হয়ে প্রথম গোল করেন। ওই ম্যাচে এপিএফ ক্লাব দল ৪-১ ব্যবধানে জয়লাভ করে।
এদিনসন কাভানি
জাতীয় দলের হয়ে কাভানির অভিষেক হয় ২০০৮ সালে ফেব্রুয়ারি ৬কলম্বিয়ার বিপক্ষে। তিনি উরুগুয়ের হয়ে ২০১০ ফিফা বিশ্বকাপ এবং ২০১১ কোপা আমেরিকায় অংশগ্রহন করেন। ২০১০ বিশ্বকাপে তিনি একটি গোল করেন, প্রতিযোগিতায় উরুগুয়ে চতুর্থ হয়। তিনি উরুগুয়ে দলের সদস্য হিসেবে ২০১১ কোপা আমেরিকা শিরোপা জিতেন, যা উরুগুয়ের রেকর্ড ১৫তম শিরোপা।
পেপে রেইনা
তিনি হচ্ছেন বার্সেলোনা এবং আতলেতিকো মাদ্রিদের সাবেক গোলরক্ষক মিগেল রেইনার পুত্র। পেপে রেইনা বার্সেলোনার যুব পর্যায়ের হয়ে খেলার মাধ্যমে ফুটবল জগতে পদার্পণ করেন। তিনি ২০০০–০১ মৌসুমে বার্সেলোনার হয়ে লা লিগায় অভিষেক করেন। অতঃপর ২০০২ সালে তিনি লা লিফার অন্য এক ক্লাব ভিয়ারিয়ালে যোগদান করেন, যেখানে তিনি ২টি উয়েফা ইন্তেরততো কাপ শিরোপা জয়লাভ করেন। তিনি ভিয়ারিয়ালে ৩ মৌসুম অতিবাহিত করেন। অতঃপর ২০০৫ সালে, রেইনা প্রিমিয়ার লীগ ক্লাব লিভারপুলে যোগদান করেন এবং উয়েফা সুপার কাপে খেলার মাধ্যমে অভিষেক করেন, যেটি লিভারপুল জয়লাভ করে। তার খেলা দিয়ে তিনি ক্লাবটির গোলরক্ষকের জন্য প্রথম পছন্দে পরিণত হন এবং এফএ কমিউনিটি শিল্ড ও এফএ কাপে ক্লাবটির হয়ে মূল একাদশে নিয়মিত খেলেন। তিনি ২০০৬ সালে এফএ কাপের ফাইনালে পেনাল্টি শুট-আউটে ওয়েস্ট হ্যাম ইউনাইটেডের নেওয়া ৫টি পেনাল্টির ৪টি ঠেকিয়ে দেন। ২০০৭ সালে, তিনি লিভারপুলের হয়ে উয়েফা চ্যাম্পিয়ন্স লীগের ফাইনালে উঠেন, এর মাধ্যমে তিনি তার বাবার মতো সাফল্য অর্জন করেছিলেন, কিন্তু লিভারপুল এসি মিলানের কাছে হেরে যায়।
হাভিয়ের জানেত্তি
হাভিয়ের আদেলমার জানেত্তি (জন্ম ১০ আগস্ট, ১৯৭৩) একজন আরজেন্তিনীয় ফুটবলার। তিনি সিরি এ লীগে ইন্টার মিলান ক্লাবে খেলেন। ১৯৯৫ সাল থেকেই তিনি এই দলে খেলছেন এবং ১৯৯৯ সাল থেকে তিনি এই দলের অধিনায়ক হিসেবে আছেন। তিনি বিভিন্ন অবস্থানে খেলতে পারেন। তিনি ডান ও বাম উইং, ফুলব্যাক ছাড়াও রক্ষণাত্নক মিডফিল্ডার বা কেন্দ্রীয় মিডফিল্ডার হিসেবে খেলতে পারেন। আন্তর্জাতিক পর্যায়ে আর্জেন্টিনার হয়ে সর্বোচ্চ ম্যাচ খেলা ফুটবলার তিনি। আর্জেন্টিনার পক্ষে তিনি ১৯৯৬ অলিম্পিক, ১৯৯৮ ও ২০০২ খেলেছেন।
হাভিয়ের জানেত্তি য়েনোস আইরেসের জন্মগ্রহণ করেন।তাঁর পিতা রডলফো ছিলেন একটি ইটভাটার কর্মী এবং মা ভিওলেটা বোনজোলা ক্লিনার ছিলেন। তিনি মাঠের পরিচর্যার পর অবসর সময়ে ফুটবল খেলতে শুরু করেন। যখন তিনি তরুণ ছিলেন, তিনি স্থানীয় ক্লাব ইন্ডিপেনডিয়েন্টের যুব একাডেমীতে যোগ দেয়ার জন্য অনেক চেষ্টা করেছিলেন, কিন্তু শেষ পর্যন্ত প্রত্যাখ্যাত হন এবং তাকে বলা হয় যে খেলার জন্য তার দৈহিক গঠন ঠিক নয়। পরিবর্তে, তিনি স্কুলে মনোনিবেশ করেন এবং রাজমিস্ত্রির কাজে তার পিতার সহকারী হিসেবে কাজ করেন এবং সে সাথে দুধ বিতরণ এবং এক আত্মীয়ের মুদি দোকানে সাহায্য করার মতো অদ্ভুত কাজও তিনি করেন।
মুনির আল হাদ্দাদি
মুনির তার পেশাদার জীবন শুরু করেন বার্সেলোনা বি দলের হয়ে ২০১৪ সালে। ২০১৪ সালের ২৪ অগাস্ট তার বার্সেলোনা দলে অভিষেক হয়। ২০১৬ সালে তাকে ২০১৬-১৭ মৌসুমের জন্য ধারে স্পেনীয় ক্লাব ভ্যালেন্সিয়ায় পাঠানো হয়। ২০১৭ সালে তাকে আবারও এক মৌসুমের জন্য ধারে পাঠানো হয় আরেক স্পেনীয় ক্লাব আলাভেস এ। ২০১৮ সালের জুলাইয়ে তিনি বার্সেলোনা দলে ফিরে আসেন।
ক্লাউদিও ব্রাভো
ক্লাউদিও আন্দ্রেস ব্রাভো মুনোজ (জন্মঃ ১৩ এপ্রিল ১৯৮৩), যিনি ক্লাউদিও ব্রাভো নামে পরিচিত, ইংলিশ প্রিমিয়ার লীগ এর দল ম্যানচেস্টার সিটি ও চিলি দলের হয়ে গোলরক্ষক হিসেবে খেলেন। তিনি "কোলো কোলো"র হয়ে তার পেশাদার ক্যারিয়ার শুরু করেন। ২০০৬ সালে তিনি লা লীগার দল "রিয়াল সোসিয়েদাদ" এ যোগ দেন। ১৪ ফেব্রুয়ারি ২০১০, তিনি "জিমনাস্টিক দি তারাগোনা"র বিপক্ষে ফ্রি-কিক থেকে তার প্রথম গোল করেন। ২০১৪ সালে তিনি দ্বিতীয় চিলিয়ান ফুটবলার হিসেবে বার্সেলোনায় যোগ দেন। ২০১৬ সালে তিনি ১ কোটি ৭০ লক্ষ ইউরোর বিনিময়ে ম্যানচেস্টার সিটি তে যোগ দেন।
ফিদেল অ্যাডওয়ার্ডস
১ ফেব্রুয়ারি, ২০০২ তারিখে উইনওয়ার্ড আইল্যান্ডসের বিপক্ষে তার প্রথম-শ্রেণীর ক্রিকেটে অভিষেক হয়। প্রথম ইনিংসে টিনো বেস্টের সাথে বোলিং উদ্বোধনে নামেন। খেলায় তিনি জুনিয়র মারে’র একমাত্র উইকেটটি দখল করেছিলেন। বার্বাডোসের পক্ষে প্রথম-শ্রেণীর ক্রিকেটে মাত্র এক খেলায় অংশগ্রহণের পর অনুশীলনীমূলক খেলায় ব্রায়ান লারা’র নজর কাড়েন। এরফলে ২৭ জুন, ২০০৩ তারিখে সফরকারী শ্রীলঙ্কা দলের বিপক্ষে টেস্টে অভিষেক ঘটে তার। টেস্ট জীবন চমৎকারভাবে শুরু হলেও আঘাতপ্রাপ্তি তার জীবনে নিত্যসঙ্গী। ২০০৯ সালে আইসিসি বিশ্ব টুয়েন্টি২০ প্রতিযোগিতায় তাকে পুণরায় পিঠের ব্যথায় আক্রান্ত করে। ফলে ২০১১ সাল পর্যন্ত দলের বাইরে অবস্থান করতে হয়েছে।
আন্দ্রেস ইনিয়েস্তা
স্পেনীয় ফুটবল ম্যাগাজিন ডন ব্যালন অণুসারে ইনিয়েস্তা বিগত দুই মৌসুমের সবচেয়ে সংগতিপূর্ণ খেলোয়াড়দের অন্যতম। ডন ব্যালনের বার্ষিক তালিকায় ২০০৬–০৭ মৌসুমে ইনিয়েস্তার অবস্থান পঞ্চম এবং ২০০৭–০৮ মৌসুমে চতুর্থ। ২০০৮ ফিফা বর্ষসেরা খেলোয়াড়ের তালিকায় ইনিয়েস্তা ৩৭ পয়েন্ট নিয়ে নবম স্থান দখল করেন। বার্সেলোনা সতীর্থ লিওনেল মেসি, জাভি হার্নান্দেজ এবং স্যামুয়েল ইতো এই তালিকার সেরা দশে ছিলেন।
অ্যান্থনি কুইন
কুইনের প্রথম বড় সাফল্য আসে ১৯৫২ সালে এলিয়া কাজান পরিচালিত "ভিভা জাপাতা!" চলচ্চিত্রে মার্লোন ব্র্যান্ডোর সাথে অভিনয়ের মধ্য দিয়ে। জাপাতার ভাই চরিত্রে কুইনের অভিনয় তাকে তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কার এনে দেয়। তিনি প্রথম মেক্সিকান অভিনয়শিল্পী হিসেবে এই পুরস্কার লাভ করেন। ১৯৫৬ সালে ভিনসেন্তে মিনেলির "লাস্ট ফর লাইফ" ছবিতে চিত্রশিল্পী পল গগুইন চরিত্রে অভিনয় করে তিনি দ্বিতীয়বার শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন। পরের বছর জর্জ কিউকার পরিচালিত "ওয়াইল্ড ইজ দ্য উইন্ড" ছবিতে তার কাজের জন্য তিনি আরেকটি অস্কার মনোনয়ন লাভ করেন।
এভিন লুইস
মার্চ, ২০১২ সালে আঞ্চলিক চারদিনের প্রতিযোগিতায় ত্রিনিদাদ ও টোবাগো দলের পক্ষে প্রথম-শ্রেণীর ক্রিকেটে অভিষেক ঘটে লুইসের। ঐ বছরের শেষদিকে দক্ষিণ আফ্রিকায় অনুষ্ঠিত ২০১২ সালের চ্যাম্পিয়ন্স লীগ টুয়েন্টি২০ প্রতিযোগিতায় শ্রীলঙ্কার ইউভা নেক্সট দলের বিপক্ষে একটিমাত্র খেলায় অংশ নেন।
ফিলিপে লুইস
ফিলিপে লুইস তার কৌশলগত সচেতনতার জন্য অধিক পরিচিত লাভ করেছেন। তিনি তার পেশাদার ক্যারিয়ারের অধিকাংশ সময় স্পেনে অতিবাহিত করেছেন। তিনি স্পেনে তার পেশাদার ক্যারিয়ার শুরু করেন দেপর্তিভো লা করুনার হয়ে খেলার মাধ্যমে, যেখানে তিনি ৪ মৌসুম অতিবাহিত করেন। ২০১০ সালে, তিনি আরেক স্পেনীয় ক্লাব আতলেতিকো মাদ্রিদে যোগদান করেন, যেখানে তিনি বেশ কয়েকটি ট্রফি জয়লাভ করেন যার মধ্যে ২০১৩–১৪ মৌসুমের লা লিগা ট্রফি অন্যতম। ২০১৪ সালের জুলাই মাসে, তিনি প্রিমিয়ার লীগ ক্লাব চেলসি ফুটবল ক্লাবে ১৫.৮ মিলিয়ন ইউরোর বিনিময়ে যোগদান করেন। তিনি চেলসিকে প্রিমিয়ার লীগ এবং ইএফএল কাপ জয়লাভ করতে সাহায্য করেন। এক মৌসুম চেলসিতে খেলার পর, তিনি পুনরায় আতলেতিকো মাদ্রিদে ফিরে আসেন।
ফিলিপাইন জাতীয় ক্রিকেট দল
২০১১ সালে, ফিলিপাইন দল তাদের প্রথম টুয়েন্টি২০ খেলায় অংশগ্রহণ করে। সামোয়া তে অনুষ্ঠিত পূর্ব এশিয়া-প্যাসিফিক দ্বিতীয় বিভাগ এ অংশগ্রহণ করার সুবাদে তারা এই সুযোগ লাভ করে। টুর্নামেন্টে তারা ইন্দোনেশিয়া, কুক দ্বীপপুঞ্জ, টোঙ্গা, দক্ষিণ কোরিয়া কে হারিয়ে ফাইনালে খেলার যোগ্যতা অর্জন করে। কিন্তু ফাইনালে তারা স্বাগতিক সামোয়া এর কাছে হেরে রানার্স-আপ হয়। এই টুর্নামেন্ট ছিল ফিলিপাইনের জন্য প্রথম কোন আন্তর্জাতিক ক্রিকেট কাউন্সিল (আইসিসি) কর্তৃক স্বীকৃত টুর্নামেন্ট। এই টুর্নামেন্ট শ্রীলংকায় অনুষ্ঠিত ২০১২ আইসিসি বিশ্ব টুয়েন্টি২০ এর বাছাইপর্ব এর পিরামিডের একটি অংশ ছিল।
এরপর ২০১৪ সালে, ফিলিপাইন অস্ট্রেলিয়ার নিউ সাউথ ওয়েলস এ অনুষ্ঠিত ২০১৪ আইসিসি ইস্ট এশিয়া-প্যাসিফিক মেনস চ্যাম্পিয়নশিপ এ অংশগ্রহণ করে। সেখানে ফিলিপাইন ৮ দলের মধ্যে ৫ম স্থান লাভ করে। এই টুর্নামেন্টে, ভারতীয় বংশোদ্ভূত আওয়াইস মোহাম্মদ, ফিলিপাইন জাতীয় দলের প্রথম খেলোয়াড় হিসেবে কোন আইসিসি স্বীকৃত খেলায় অর্ধশত রান করার গৌরব অর্জন করেন।
লুকাস বিগলিয়া
২০১১ সালে প্রথমবারের মতো বিগলিয়া সিনিয়র দলে ডাক পান এবং তিনি তার পূর্বে আর্জেন্টিনা অনূর্ধ্ব ১৭ এবং আর্জেন্টিনা অনূর্ধ্ব ২০ দলের হয়ে খেলেছেন। তিনি অনূর্ধ্ব ২০ পর্যায়ের হয়ে খেলার সময় ২০০৫ ফিফা বিশ্ব যুব চ্যাম্পিয়নশিপ জয়লাভ করেছেন। তিনি ২০১৪ ফিফা বিশ্বকাপে তার দেশের হয়ে প্রতিনিধিত্ব করেছেন, যেখানে তারা রানার-আপ হয়েছিল। এছাড়াও তিনি ৩টি কোপা আমেরিকায় খেলেছেন, যার মধ্যে ২০১৫ কোপা আমেরিকা এবং ২০১৬ কোপা আমেরিকায় তারা রানার-আপ হয়েছিল।
জনি আকোস্তা
আকোস্তার ২০০৪-০৫ মৌসুমে সান্তোস দ্যা গুয়াপাইলসের হয়ে অভিষেক হয় এবং ২০১০ সালে আলজুয়েলেন্স যোগ দেন। আকোস্তার হয়ে ৩ বার লীগ শিরোপা অর্জন করেন। ২০১৩ সালের জানুয়ারিতে তিনি মেক্সিকান ২য় বিভাগের ক্লাব ডরাডোসে ৬ মাসের লোনে যোগ দেয়।
জুস্ত ফোঁতেন
ইউএসএম কাসাব্ল্যাঙ্কা দলের মাধ্যমে ফন্তেইন তাঁর শৌখিন ক্রীড়া জীবন শুরু করেন। সেখানে তিনি ১৯৫০ থেকে ১৯৫৩ সাল পর্যন্ত খেলেন। ১৯৫৩ সালে নিস দলের সদস্য নিযুক্ত হন ও তিন মৌসুমে ৪৪ গোল করেন। ১৯৫৬ সালে স্ট্যাড ডি রিমস দলে রেমন্ড কোপা'র সাথে খেলেছেন। সেখানে ছয় মৌসুমে ১২১ গোল করেন। এরপর কোপা'র সাথে তিনিও ১৯৫৮ সালে রিয়াল মাদ্রিদ দলের পক্ষে খেলেন।
অ্যাঞ্জেলো ম্যাথিউস
ম্যাথিউস নভেম্বর, ২০০৮ সালে জিম্বাবুয়ে দলের বিপক্ষে একদিনের আন্তর্জাতিক ক্রিকেটে অভিষিক্ত হন। ইন্ডিয়ান প্রিমিয়ার লীগে কলকাতা নাইট রাইডার্সের পক্ষ হয়ে খেলেন। চতুর্থ মৌসুমে তিনি $৯৫০,০০০ মার্কিন ডলারের বিনিময়ে সাহারা পুনে ওয়ারিয়র্স দলের সাথে চুক্তিতে আবদ্ধ হন। ২০১১ সালের বিশ্বকাপ ক্রিকেটে আঘাতপ্রাপ্তি ঘটায় আট সপ্তাহের জন্য আইপিএলে অনুপস্থিত ছিলেন।
লিওনেল মেসি
২০১০ সালের ২১ আগস্ট, মৌসুমে মেসি তার প্রথম খেলায় সেভিয়ার বিপক্ষে হ্যাট্রিক করেন। স্পেনীয় সুপার কাপের ঐ খেলায় বার্সেলোনা ৪–০ ব্যবধানে জয় লাভ করে। প্রথম লেগের খেলায় বার্সেলোনা ৩–১ ব্যবধানে হেরেছিল। দ্বিতীয় লেগে জয়ের ফলে ৫–৩ গোল ব্যবধানে বার্সেলোনা শিরোপা জিতে।
২০১০ সালের ১৯ সেপ্টেম্বর, অ্যাটলেটিকো মাদ্রিদের বিপক্ষে খেলার ৯২তম মিনিটে ডিফেন্ডার টমাস উজফালুসির অবিবেকী ট্যাকলের ফলে মেসি গোড়ালির ইনজুরিতে আক্রান্ত হন। প্রাক-দর্শনে মনে হয়েছিল মেসির গোড়ালি ভেঙ্গে গিয়েছে এবং এই তারকা খেলোয়াড়কে কমপক্ষে ছয় মাসের জন্য মাঠের বাহিরে থাকতে হবে। কিন্তু পরের দিন মেসির এমআরআই স্ক্যান করানো হলে দেখা যায়, তার ডান গোড়ালির অভ্যন্তরীণ এবং বহিস্থিত লিগামেন্ট মচকে গেছে। ঐ ঘটনা সম্পর্কে মেসির সতীর্থ ডেভিড ভিয়া বলেন, ‘‘মেসির উপর করা ট্যাকলটি ছিল পাশবিক।’’ খেলার ভিডিও চিত্র দেখে তিনি আরও বলেন যে তিনি বিশ্বাস করেন অ্যাটলেটিকো মাদ্রিদের ঐ ডিফেন্ডার আঘাত করার জন্য ট্যাকলটি করেননি।
রোনালদো
১৯৯৪ সালে ব্রাজিলের পক্ষে রেকাইফে অনুষ্ঠিত আর্জেন্টিনার বিরুদ্ধে প্রীতি ম্যাচের মাধ্যমে রোনাল্দোর আন্তর্জাতিক খেলায় অভিষেক হয়। ঐ বছরই যুক্তরাষ্ট্রে অনুষ্ঠিত ফিফা বিশ্বকাপে ১৭ বছর বয়সী রোনাল্দো কোন ম্যাচ খেলেননি। তিনি রোনাল্দিনহো (পর্তুগীজ শব্দ লিটিল রোনাল্দো) নামে পরিচিত ছিলেন কেননা তার বড় ও দলীয় সঙ্গী হিসেবে রোনাল্দো রডরিগুয়েজ ডি জিসাস টুর্ণামেন্টে রোনাল্দো নামে এবং ডাক নাম হিসেবে রোনাল্দাও (বড় রোনাল্দো) অংশ নেন। ফলে তাদের চিহ্নিত করণে যথাক্রমে লিটিল ও বিগ রোনাল্দো হিসেবে আখ্যায়িত করা হয়েছিল। এছাড়াও ব্রাজিলীয় খেলোয়াড় হিসেবে রোনাল্দো ডি আসিস মোরিয়েরা নামে একজন খেলোয়াড় ছিলেন, তিনি রোনাল্দিনহো নামে চিহ্নিত ও রোনাল্দিনহো গাওচো হিসেবে ১৯৯৯ সালে ব্রাজিলের প্রধান জাতীয় দলের সদস্য ছিলেন। 
১৯৯৬ সালে আটলান্টায় আয়োজিত অলিম্পিক গেমসে রোনাল্দো তার শার্টে রোনাল্দিনহো নামে মাঠে নামেন দু’বছরের বড় রোনাল্দো গুইয়ারোর জন্য। অলিম্পিকে ব্রাজিল ব্রোঞ্জ মেডেল জয়ী হয়। 
১৯৯৬ ও ১৯৯৭ সালের ফিফার বছরের সেরা খেলোয়াড়ের মর্যাদার অধিকারী রোনাল্দো ১৯৯৮ সালের ফিফা বিশ্বকাপে ৪ গোল করে তিনটি সম্মাননা লাভ করেন। ফাইনালের আগে তিনি শারীরিকভাবে সুস্থ না হলেও কোচ মারিও জাগালোকে প্রভাবান্বিত করে খেলেন। কিন্তু ফ্রান্সের গোলরক্ষক ফাবিয়েন বার্থেজের সাথে পুণরায় সংঘর্ষে পড়েন ও আঘাতপ্রাপ্ত হন। খেলায় ব্রাজিল স্বাগতিক ফ্রান্সের কাছে ৩-০ গোলে হেরে যায়। ব্রার্মিংহাম বিশ্ববিদ্যালয়ের ক্লিনিক্যাল নিওরোলজি বিভাগের অধ্যাপক আর্দ্রিয়ান উইলিয়ামসের মতে, “রোনাল্দো অস্ত্রোপাচারের পর স্বাচ্ছন্দ্য অনুভব করেননি এবং ২৪ ঘন্টার ব্যবধানে তিনি তার সেরা দক্ষতা প্রদর্শন করতে পারেন না - যদিও তিনি তা পারেননি।”
২০০২ সালের ফিফা বিশ্বকাপে রোনাল্দো পুণরায় তার দক্ষতা দেখিয়ে রেকর্ডসংখ্যক ৫ম বারের মতো ব্রাজিলকে জয়ী করান এবং তিনি সর্বোচ্চ গোলদাতা হিসেবে ৮ গোল করে গোল্ডেন সু জয়ী হন ও গোল্ডেন বলের পুরস্কারে রানার-আপ হয়ে টুর্ণামেন্টের সবচেয়ে দামী খেলোয়াড় মনোনীত হন। তিনি কোয়ার্টার ফাইনালে ইংল্যান্ডের বিপক্ষে গোলবিহীন অবস্থায় থাকলেও টুর্ণামেন্টের প্রতিটি প্রতিপক্ষ দলের বিপক্ষে গোল করেন। ফাইনাল খেলায় জার্মানীর বিরুদ্ধে তার একাদশ ও দ্বাদশ গোল করার মাধ্যমে বিশ্বকাপে পেলের ১২ গোলের সমকক্ষ হন। 
২ জুন ২০০৪: চিরপ্রতিদ্বন্দ্বী আর্জেন্টিনার বিপক্ষে পেনাল্টির মাধ্যমে অপ্রত্যাশিতভাবে হ্যাট্রিক করে ব্রাজিলকে ২০০৬ সালের বিশ্বকাপ খেলায় উত্তীর্ণ ঘটান। 
২০০৬ সালের বিশ্বকাপ ফুটবলে ব্রাজিল তাদের গ্রুপের প্রথম দু’টি খেলায় ক্রোয়েশিয়া ও অষ্ট্রেলিয়ার বিপক্ষে জয়ী হয় যাতে রোনাল্দো অতিরিক্ত ওজনধারী ও গতিহীন ছিলেন। এরপরও কোচ কার্লোস আলবার্তো পেরেইরা অতিরিক্ত সময়ে তাকে খেলান ও ৩য় খেলায় জাপানের বিপক্ষে দু’টি গোল করে ২০তম খেলোয়াড় হিসেবে তিনটি বিশ্বকাপে গোল করার বিরল কৃতিত্বের অধিকারী হন এবং বিশ্বকাপে গার্ড মুলারের রেকর্ডসংখ্যক ১৪ গোলের সমকক্ষ হন (রোনাল্দো ফ্রান্স ৯৮, কোরিয়া / জাপান ২০০২ এবং জার্মানী ২০০৬) এবং শেষ ১৬ দলের একটি দল ঘানার বিপক্ষে ১৫তম গোল করে মুলারের রেকর্ড ভঙ্গ করেন। মৃদুভাষী রোনাল্দো ২০০৬ বিশ্বকাপে তার ৩য় গোল করে জার্গেন ক্লিনস্‌ম্যানের পর ২য় খেলোয়াড় হিসেবে প্রতিটি বিশ্বকাপে কমপক্ষে ৩ গোল করার কৃতিত্ব অর্জন করেন। যদিও কোয়ার্টার ফাইনালে ফ্রান্সের কাছে ১-০ গোলে হেরে ব্রাজিল বিদায় নেয়।
হোসে লুইস ব্রাউন
হোসে লুইস ব্রাউন এস্তুদিয়ান্তেস দি লা প্লাতার যুব একাডেমীতে নিজের ক্যারিয়ার শুরু করেন। ১৯৭৫ সালে তার পেশাদার অভিষেক ঘটে। তিনি ১৯৮২ এবং ১৯৮৩ সালে আর্জেন্টিনীয় চ্যাম্পিয়নশিপ জয়ী দলের অধিনায়ক ছিলেন।
হুয়ান বেরনাত
তিনি লা লিগা ক্লাব ভ্যালেন্সিয়া-এর হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে ২০১৪ সালে, তিনি জার্মান ক্লাব বায়ার্ন মিউনিখে যোগদান করেন, যেখানে থাকাকালীন প্রত্যেক মৌসুমে তিনি বুন্দেসলিগা শিরোপা জয়লাভ করেন। তিনি বায়ার্ন মিউনিখের হয়ে সর্বমোট ১১৫টি প্রতিযোগিতামূলক ম্যাচ খেলেছেন। অতঃপর ২০১৮ সালে, তিনি ফরাসি ক্লাব পারি সাঁ-জেরমাঁয় যোগদান করেন।
অঞ্জন বিস্তা
বিস্তার ফুটবল ক্যারিয়ার শুরু হয় আনফা একাডেমি এর যুবদলের হয়ে। তিনি ২০১১ থেকে ২০১৪ সাল পর্যন্ত দলটির হয়ে খেলেন। আহা রারা গোল্ড কাপ টুর্নামেন্টের ১২ তম আসরে বিস্তা আনফা একাডেমি দলের প্রতিনিধিত্ব করেন এবং নেপাল পুলিশ ক্লাব দলের বিপক্ষে ম্যাচে একটি গোল করেন। যদিও ম্যাচে বিস্তার দল আনফা একাডেমি পরাজিত হয়।
গঞ্জালো ইগুয়াইন
২০০৮–০৯ মৌসুমে ডাচ স্ট্রাইকার রুড ভান নিস্টেলরুই এর ইনজুরির কারণে প্রথম দলে খুব ভালোভাবেই সুযোগ পান ইগুয়াইন। ২০০৯ সালের ২১ এপ্রিল, খেতাফের বিপক্ষে তার শেষ মিনিটের গোলে ৩–২ ব্যবধানে জয় পায় রিয়াল মাদ্রিদ। ২০০৮ সালের আগস্টে, স্পেনীয় সূপার কাপের খেলায় ভ্যালেন্সিয়ার বিপক্ষে তিনি জয়সূচক গোল করেন। এর কিছুদিন পর, মালাগার বিপক্ষে রিয়াল মাদ্রিদ ৪–৩ ব্যবধানে জয় লাভ করে। খেলায় চারটি গোলই করেন ইগুয়াইন। এর ফলে তিনি আন্তর্জাতিক পর্যায়ে পরিচিত হয়ে উঠতে শুরু করেন। ইগুয়াইন লীগে ২২ গোল এবং সব ধরণের প্রতিযোগিতায় ২৪ গোল নিয়ে মৌসুম শেষ করেন।
ইয়ানিক ফেরেইরা কারাস্কো
তিনি মোনাকোয় খেলার মাধ্যমে তার ক্যারিয়ার শুরু করেন, যেখানে তিনি ১০৫টি ম্যাচে সর্বমোট ২০টি গোল করেছেন। তিনি উক্ত ক্লাবের সাথে তার প্রথম মৌসুমে লীগ ২ ট্রফি জয়লাভ করেছেন এবং দ্বিতীয় মৌসুমের রানার-আপ হয়েছেন। ২০১৫ সালে, তিনি লা লিগার ক্লাব আতলেতিকো মাদ্রিদে ২০ মিলিয়ন ইউরোর বিনিময়ে যোগদান করেন। তিনি ২০১৫–১৬ উয়েফা চ্যাম্পিয়ন্স লীগের ফাইনালে গোল করেন, যেখানে তার দল রানার-আপ হয়েছিল।
আন্দ্রেস ইনিয়েস্তা
২০১১–১২ মৌসুমে ইনিয়েস্তা তার প্রথম গোল করেন স্পেনীয় সুপার কোপার দ্বিতীয় লেগে রিয়াল মাদ্রিদের বিপক্ষে। খেলায় বার্সেলোনা ৩–২ ব্যবধানে জয় লাভ করে। এতে করে, দুই লেগ মিলিয়ে ৫–৪ গোল ব্যবধানে শিরোপা জেতে বার্সেলোনা।
হাভিয়ের হার্নান্দেজ
হার্নান্দেজ শিভাসের লোয়ার ডিভিশন দল শিভাস চোরাসের হয়ে ২০০৫-০৬ মৌসুমে খেলা শুরু করেন। ২০০৬ অ্যাপারচুরায় নেক্সাকার বিরুদ্ধে তার অভিষেক ঘটে। ৮২ মিনিটে খেলার স্কোর ৩-০ থাকা অবস্থায় তিনি ওমর ব্রাভোর বদলী হিসেবে মাঠে নামেন এবং ৫ মিনিট পরে দলের ৪র্থ গোল করেন। ২০০৬-০৭ মৌসুমে তার খেলা ৭টি এটিই ছিল তার একমাত্র গোল। ২০০৭-০৮ মৌসুমেও তিনি ৬টি খেলায় মাঠে গোলশূন্য থাকেন।
হার্নান্দেজ ২০০৮ প্রিমেরা ডিভিশন দে অ্যাপারচুরায় ১০ খেলায় মাঠে নামলেও একটিও গোল করতে পারেননি। ২০০৯ প্রিমেরা ডিভিশন দে ক্লাউসুরাতে তিনি ১৫ খেলায় ৪ গোল করেন। ২০০৯ সালের অ্যাপারচুরায় তিনি ১৭ খেলায় ১১ গোল করেন যা তাকে লীগে যৌথভাবে ৩য় সর্বোচ্চ গোলদাতার আসনে বসায়। ২০০৯-১০ প্রিমেরা ডিভিশন দে মেক্সিকোতে, তিনি প্রথম ৫ খেলায় ৮ গোল করেন। ওই মৌসুমে ইনজুরির কারনে ৫ টি খেলতে না পারা সত্ত্বেও তিনি ১১ ম্যাচে ১০ গোল করে যৌথভাবে সর্বোচ্চ গোলদাতা হন।
আন্দ্রেস ইনিয়েস্তা
২০০৬ সালের ১৫ মে, স্পেনের বিশ্বকাপ স্কোয়াডে ইনিয়েস্তা জায়গা পান। ২০০৬ সালের ২৭ মে, স্পেন মূল দলের হয়ে তিনি প্রথম মাঠে নামেন। রাশিয়ার বিপক্ষে খেলার দ্বিতীয়ার্ধে বদলি হিসেবে নামানো হয় তাকে।
এরিক লামেলা
২০০৯ সালের ১৪ জুন, রিভার প্লেটের হয়ে লামেলার অভিষেক হয়। টাইগ্রের বিপক্ষে খেলার ৮০তম মিনিটে বদলি হিসেবে মাঠে নামেন তিনি। ২০১০ সালের ৫ ডিসেম্বর, রিভার প্লেটের হয়ে প্রথম গোল করেন লামেলা। খেলাটি ছিল আপের্তুরা প্রতিযোগিতায় কোলোনের বিপক্ষে। আপের্তুরা প্রতিযোগিতার শেষ খেলায় লানুসের বিপক্ষে রিভার প্লেটের হয়ে নিজের দ্বিতীয় গোলটি করেন তিনি। খেলায় ৪–১ গোলের ব্যবধানে জিতে রিভার।
রসিয়েল হেইনেস
হেইনেস মাত্র ১৪ বছর তিন মাস বয়সে ২০০১ সালের মার্চে অনূর্ধ্ব-১৭ আন্তঃরাজ্য টুর্নামেন্ট এর জন্য ভিক্টোরিয়া দলের জন্য নির্বাচন করা হয়েছিল। তিনি তার প্রথম বছরে সফলতা অর্জন করতে পারেননি; মাত্র দুটি ম্যাচের জন্য নির্বাচিত হয়েছিলেন এবং তার একমাত্র ইনিংসে ১০ রান করেন। পরের বছর তিনি ফিরে আসেন ভিক্টোরিয়া হয়ে প্রথম ম্যাচে ২৮ রান করেন এবং ৩ রান খরচ করে ২ উইকেট নেন, যাতে করে অস্ট্রেলিয়ান ক্যাপিটাল টেরিটরিরকে দলকে ২২১ রানে পরাজিত করতে সাহায্য করেন। এটিই ছিল তার সিরিজের জন্য সেরা ব্যাটিং ও বোলিং পারফরমেন্স এবং তিনি পাঁচটি ম্যাচ থেকে বল হাতে ৭.৬৬ গড়ে ৩ উইকেট এবং ১৬.৮০ গড়ে ৮৪ রানের সাথে সিরিজ শেষ করেন।
হুয়ান রোমান রিকেল্‌মে
আর্জেন্টিনা অনূর্ধ্ব-২০ দলের হয়ে সফল সময় কাটানোর পর, ১৯৯৭ সালের ১৬ নভেম্বর, কোচ দানিয়েল পাসারেলার অধীনে ১৯৯৮ ফিফা বিশ্বকাপ বাছাইপর্বের জন্য আর্জেন্টিনা জাতীয় দলে ডাক পান রিকেল্‌মে। বোকা জুনিয়র্সের লা বম্বোনেরা স্টেডিয়ামে, কলম্বিয়ার বিপক্ষে তার অভিষেক হয়। তিনি খেলার একদম শেষ মিনিটে মাঠে নামেন। খেলাটি ১–১ গোলে ড্র হয়। তিনি আর্জেন্টিনার হয়ে ১৯৯৯ কোপা আমেরিকায় অংশগ্রহন করেন, যা ছিল জাতীয় দলের হয়ে তার প্রথম প্রধান কোন প্রতিযোগিতা। রিকেল্‌মে তার প্রথম আন্তর্জাতিক গোল করেন ২০০৩ সালের ৩০ এপ্রিল, লিবিয়ার বিপক্ষে। ত্রিপোলিতে অনুষ্ঠিত ঐ খেলায় ৩–১ গোলের ব্যবধানে জয় লাভ করে আর্জেন্টিনা। ২০০৪ সালের ১৭ নভেম্বর, ২০০৬ ফিফা বিশ্বকাপ বাছাইপর্বে ভেনিজুয়েলার বিপক্ষে রিকেল্‌মে আর্জেন্টিনার হয়ে তার দ্বিতীয় আন্তর্জাতিক গোল করেন। ২০০৫ ফিফা কনফেডারেশন্স কাপের জন্য বিদায় গ্রহনের পূর্বে, ৮ জুন, বুয়েনোস আইরেসে ২০০৬ ফিফা বিশ্বকাপ বাছাইপর্বের ব্রাজিলের বিপক্ষে আর্জেন্টিনার ৩–১ গোলে জয়ের খেলায় তিনি একটি গোল করেন। ২০০৫ সালের ৯ অক্টোবর, ২০০৬ ফিফা বিশ্বকাপ বাছাইপর্বে পেরুর বিপক্ষে খেলায় রিকেল্‌মে তার সপ্তম আন্তর্জাতিক গোল করেন। খেলায় ২–০ গোলের ব্যবধানে জয় লাভ করে আর্জেন্টিনা। রিকেল্‌মে তার অষ্টম আন্তর্জাতিক গোল করেন ২০০৫ সালের ১৬ নভেম্বর, কাতারের বিপক্ষে। তার একমাত্র গোলেই খেলায় জয় লাভ করে আর্জেন্টিনা। ২০০৬ সালে, আর্জেন্টিনা জাতীয় দলের নতুন নিযুক্ত কোচ আলফিও বাসিল রিকেল্‌মেকে দলের অধিনায়কের দায়িত্ব প্রদান করেন। ব্রাজিলের বিপক্ষে ৩–০ গোলের ব্যবধানে পরাজিত হওয়ার পর ব্যাপক সমালোচনার মুখে পড়েন রিকেল্‌মে এবং পরাজয়ের দায়ও এসে পড়ে তার উপর। এই ঘটনা রিকেল্‌মের মায়ের স্বাস্থের উপর প্রভাব ফেলে, যাকে ২০০৬ ফিফা বিশ্বকাপের পর দুই মাসে দুইবার হাসপাতালে ভর্তি করা হয়। এটি রিকেল্‌মেকে প্রকাশ্যে আন্তর্জাতিক ফুটবল থেকে তার অবসরের ঘোষণা প্রদানের দিকে ঠেলে দেয়। ২০০৬ সালের ১৩ সেপ্টেম্বর তিনি সেই ঘোষণা দেন। সে সময় পর্যন্ত, রিকেল্‌মে জাতীয় দলের হয়ে ৩৭টি খেলায় মাঠে নেমেছিলেন এবং ৮ গোল করেছিলেন। ২০০৭ সালের ১৩ অক্টোবর, ভিয়ারিয়ালে তিন মাসের নিষ্ক্রিয়তা থেকে বের হয়ে চিলির বিপক্ষে ফ্রি কিক থেকে দুটি গোল করে দলকে ২–০ গোলের ব্যবধানে জয় এনে দেন রিকেল্‌মে। এতে জয় দিয়ে শুরু হয় আর্জেন্টিনার ২০১০ ফিফা বিশ্বকাপ বাছাইপর্বের যাত্রা। ১৭ নভেম্বর, ২০১০ বিশ্বকাপ বাছাইপর্বের বলিভিয়ার বিপক্ষে খেলায় তিনি পুনরায় জোড়া গোল করেন। এতে তার মোট আন্তর্জাতিক গোলের সংখ্যা হয় ১৭। ২০০৯ সালের মার্চে, কোচ দিয়েগো মারাদোনার সাথে মতানৈক্যের পর জাতীয় দল থেকে অবসর গ্রহনের সিদ্ধান্ত নেন রিকেল্‌মে। প্রাক্তন ম্যানেজার সার্হিও বতিস্তা বিবৃত করেন যে তিনি রিকেল্‌মেকে পুনরায় আন্তর্জাতিক ফুটবলে দেখতে চান এবং ২০১০ সালের আগস্টে, স্পেনের বিপক্ষে প্রীতি খেলায় তাকে মাঠে নামানোর ইঙ্গিত প্রদান করেন, যা অবশ্য পরবর্তীকালে ঘটেনি। ২০১১ সালে, আর্জেন্টিনা জাতীয় দলের কোচ আলেহান্দ্রো সাবেয়া সুপারক্ল্যাসিকো দি লাস আমেরিকাসের জন্য রিকেল্‌মেকে দলে ডাকেন। অবশ্য, তিনি ইনজুরির কারণে মাঠে নামতে পারেননি।
মাচেই রেবুস
রেবুস পেলিকান লোভিচে খেলার মাধ্যমে তার ক্যারিয়ার শুরু করেন এবং ২০০৬ সালে গ্রীষ্মে তিনি এমএসপি জামুতুয়ে-এ যোগদান করেন, যেখানে তিনি মাত্র এক মৌসুম অতিবাহিত করেন। অতঃপর তিনি লেগিয়া ওয়ারশর অধীনে অনুশীলন করেন। তিনি ২০০৭ সালের ১৫ নভেম্বর তারিখে, লেগিয়া ওয়ারশর হয়ে অভিষেক করেন।
লুকাস ওরব্যান
আর্জেন্টাইন ক্লাব রিভার প্লেটের (১০ অফিসিয়াল ম্যাচ,০ গোল) হয়ে প্রফেশনাল ফুটবল ক্যারিয়ার শুরু করেন ওরব্যান। তারপর একে একে আর্জেন্টাইন ক্লাব টিগ্রে(৪৭ ম্যাচে, ১ গোল), ফ্রেঞ্চ ক্লাব বুর্দেয়াউক্স(২৭ ম্যাচে,০ গোল), স্পেনের ভ্যালেন্সিয়া(২৯ ম্যাচে,১ গোল), লেভান্তে(৩ ম্যাচে,০ গোল) (ভ্যালেন্সিয়া থেকে লোনে), হয়ে খেলেছেন এখন তিনি  ইতালীয় ক্লাব জেনোয়ার হয়ে খেলছেন।
মারকিনয়োস
তিনি ২০১১ সালে ব্রাজিলীয় ক্লাব করিন্থিয়ান্সের হয়ে তার ক্যারিয়ার শুরু করেন, এবং ২০১২ সালে কোপা লিবের্তাদোরেস জয়ের পর ইতালীয় ক্লাব রোমার সাথে ৩ মিলিয়ন ইউরোর বিনিময়ে যোগদান করেন। সেখানে তিনি ২০১৩ সালের কোপা ইতালিয়া ট্রফি জয়লাভ করেন। তিনি উক্ত মৌসুমে রোমার হয়ে নিয়মিত খেলা একজন খেলোয়াড় ছিলেন। ২০১৩ সালের জুলাই মাসে, তিনি ৩১.৪ মিলিয়ন ইউরোর বিনিময়ে ৫ বছরের জন্য লীগ ১-এর ক্লাব প্যারিস সেন্ট জার্মেইয়ে যোগদান করেন; এর মাধ্যমে তিনি সেসময় ২০ বছর বয়সী সবচেয়ে দামি খেলোয়াড়ে পরিণত হয়েছিলেন। তিনি সেখানে ১৪টি ট্রফি জয়লাভ করেছে, যার মধ্যে তার প্রথম ৩ মৌসুমে ৩টি লীগ ১ ট্রফি রয়েছে। ২০১৪ সালে দাভিদ লুইজ প্যারিস সেন্ট জার্মেইয়ে যোগদান করার পর তিনি একজন অনিয়মিত খেলোয়াড়ে পরিণত হয়ে যান, কিন্তু ২০১৬ সালে লুইজ দলটি ছেড়ে দেওয়ার পর তিনি পুনরায় তার ভূমিকায় চলে আসেন।
আন্দ্রেস ইনিয়েস্তা
২০১০ বিশ্বকাপ শেষে ইনিয়েস্তা বার্সেলোনায় ফিরে আসেন। মৌসুমে তিনি প্রথম গোল করেন রেসিং স্যান্তেনদারের বিপক্ষে লা লিগার প্রথম খেলায়। প্রায় ৩০ গজ দূর থেকে লব শটে গোলটি করেন তিনি। ২০১০ ফিফা বিশ্বকাপের ফাইনালে একমাত্র গোল করে স্পেনকে বিশ্বকাপ শিরোপা জেতানোর জন্য স্যান্তেনদারের মাঠ এল সার্দিনেরো এবং অ্যাটলেটিকো মাদ্রিদের মাঠ ভিসেন্তে ক্যালদেরন স্টেডিয়ামের দর্শকগন ইনিয়েস্তাকে দাড়িয়ে সম্মান জানান। এস্প্যানিওলের বিপক্ষে ডার্বিতেও এস্তাদি কর্নেলার দর্শকগন তাকে দাড়িয়ে সম্মান জানান। ঐ খেলায় বার্সেলোনা ৫–১ ব্যবধানে জয় লাভ করে।
অ্যান্টনি রামালেট্‌স
বার্সেলোনা, কাতালোনিয়ায় জন্মগ্রহণকারী রামালেট্‌স রিয়াল ভ্যালাডোলিড থেকে সরে এসে বার্সেলোনার সাথে ১৯৪৭ সালে চুক্তি করেন মাত্র ২৩ বছর বয়সে। তবে চুক্তির পরও প্রথম সীজনে সে ভ্যালাডোলিডের হয়েই খেলেন। সে দ্বিতীয় রাউন্ড খেলতে আবারও জুয়ান ভেলাসকো ক্লাবে ফিরে আসেন এবং সেভিলা ফুটবল ক্লাবকে ২-১ এ হারিয়ে ২৮শে নভেম্বর, ১৯৪৮ সালে লা লিগায় নিজের উদ্বোধন করেন। যদিও ১৯৪৮-৪৯ সালের সময়ে এটাই তাঁর একমাত্র আবির্ভাব ছিল, ধীরে ধীরে সে তাঁর দলের (তৎকালীন "ক্লাব দ্য ফুতবল বার্সেলোনা") একজন গুরুত্বপূর্ণ রক্ষক হয়ে ওঠেন এবং ৬টি লীগ ও ৫টি আঞ্চলিক খেলায় অংশ নেন। ১৯৫১-৫২ সালের লা-লিগায় বার্সা ৫টি বড় ট্রফি লাভ করে এবং তিনি ২৮টি লীগ খেলায় অবদান রাখেন; তাঁর জীবনের প্রথম রিকার্ডো জামোরা ট্রফি লাভ করেন।
জামশেদপুর এফসি
ইন্ডিয়ান সুপার লিগে প্রবেশের জন্য সম্প্রতি বিড অর্জনের পর, টাটা ২০১৭ সালের ১৪ জুলাই ঘোষিত হয় যে জামশেদপুর ফ্র্যাঞ্চাইজি জন্য উদ্বোধনী প্রধান কোচ স্টিভ কপ্পেল। কপেল, পূর্বের আইএসএল মৌসুমে কেরালা ব্লাস্টারকে লীগ চূড়ান্ত পর্যায়ে নিয়ে আসেন। নয় দিন পরে, ২৩ জুলাই ২০১৭ থেকে ১৮ সেপ্টেম্বর পর্যন্ত আইএসএল খেলোয়াড়দের খসড়াটি দলটির আনুষ্ঠানিক নাম ও লোগো উন্মোচন করা হয়। ক্লাবটি আনুষ্ঠানিকভাবে জামশেদপুর এফসি নামে পরিচিত ছিল।খেলোয়াড়দের খসড়া সময়কালে, একটি নতুন ক্লাব হওয়ার কারণে, জামশেদপুর এফসি প্রথম পছন্দ ছিল। ভারত আন্তর্জাতিক আনস এডায়দোডিকা ক্লাব কর্তৃক নির্বাচিত প্রথম খসড়া নির্বাচন এবং এইভাবে জামশেদপুর ইতিহাসে প্রথম খেলোয়াড়।
লুকাস বাজকেজ
বাজকেজ ২০০৭ সালে ১৬ বছর বয়সে রিয়াল মাদ্রিদ একাডেমিতে যোগ দেয়। তিনি ২০১০-১১ মৌসুমে রিয়াল মাদ্রিদের 'সি' দলের হয়ে অভিষেক হয়। ওই মৌসুমে ২৩ ম্যাচ খেলে ৪ টি গোল দেন তিনি। বাজকেজ রিয়াল মাদ্রিদের মূল দলের হয়ে ২০১২ সালের ১৭ নভেম্বরে অভিষিক্ত হন, ম্যাচটিতে মাত্র ৬ মিনিট খেলেন এবং ভিলারিয়ালের কাছে ১-২ গোলে পরাজিত হয়। ১৫ অক্টোবরে লাস পালমাসের বিপক্ষে ১ম গোল করেন, ম্যাচটি রিয়াল মাদ্রিদ ৩-২ গোলে জয়লাভ করে।
আদনান জানুজাজ
জানুজাজ এফসি ব্রাসেলসের হয়ে তার ফুটবল ক্যারিয়ার শুরু করেন। ২০০৫ সালে ১০ বছর বয়সে আরএসসি অ্যান্ডারলেক্টে যোগ দেন। ব্রাসেলসে একটি স্কিল সেশনে অনবদ্য পারফর্মেন্সের পর ১৬ মার্চ ২০১১ সালে ১৬ বছর বয়সে তিনি ম্যানচেস্টার ইউনাইটেডের সাথে চুক্তিবদ্ধ হন।
হুলিও সিজার (ফুটবলার)
সিজার তার পেশাদারী ফুটবল জীবন শুরু করেন ক্লাব ডি রেগাতাস দো ফ্যামেঙ্গো’র মাধ্যমে। ১৯৯৭ সালে ক্লেমারের সহযোগী হিসেবে অন্তর্ভুক্ত হন। পরের মৌসুমে তিনি আরো উজ্জ্বীবিত ভূমিকা পালন করে মূল একাদশে আসেন ও দলের শীর্ষ গোলরক্ষকের দায়িত্ব পান। ২০০০ সালে দলকে চারবার ক্যাম্পিওনাতো ক্যারিওকা বিজয়ে গুরুত্বপূর্ণ ভূমিকা পালন করেন। এরফলে ২০০৪ সালে কোপা আমেরিকায় ব্রাজিল জাতীয় দলের শীর্ষ গোলরক্ষকের ভূমিকায় আসীন ছিলেন। ২০০৫ সালে দলের পক্ষে রেকর্ডসংখ্যক ১৩০টি খেলায় অংশগ্রহণ করে জুলাই মাসে আনুষ্ঠানিকভাবে ইন্টান্যাজিওনালে তিন বছর মেয়াদে চুক্তিবদ্ধ হন। এ চুক্তি সম্পাদনে ইন্টারের ব্যয় হয় €২.৪৫ মিলিয়ন ইউরো।
আদনান জানুজাজ
প্রতিযগিতাপুর্ণ খেলায় জানুজাজের অভিষেক ঘটে ১১ আগস্ট ২০১৩ সালে কমিউনিটি শিল্ড কাপে উইগান অ্যাথলেটিকের বিরুদ্ধে। এই ম্যাচে তিনি খেলার ৬ মিনিট বাকি থাকতে ভ্যান পার্সির বদলী হিসেবে মাঠে নামেন।প্রিমিয়ার লীগে তার অভিষেক ঘটে আর একমাস পরে ক্রিস্টাল প্যালেসের বিরুদ্ধে ৬৮ মিনিটে অ্যাশলে ইয়াং এর বদলী হিসেবে যেই খেলায় ইউনাইটেড ২-০ গোলে জয়লাভ করে।
২০১৩ সালের ৫ আগস্ট তিনি ইউনাইটেডের হয়ে সান্ডারল্যান্ডের বিরুদ্ধে সর্বপ্রথম প্রথম একাদশের হয়ে মাঠে নামেন এবং ওই খেলায় তার ২ গোলের উপর ভিত্তি করে ইউনাইটেড ২-০ গোলে সান্ডারল্যান্ডকে পরাজিত করে। অন্যান্য ক্লাবের দৃষ্টি থেকে তাকে রক্ষা করার জন্য, যারা তাকে যুতসামান্য ক্ষতিপূরণ দিয়ে তাদের দলে নিয়ে যেতে পারত, ইউনাইটেড কর্তৃপক্ষ ১৯ অক্টোবর ২০১৩ সালে জানুজাজের সাথে ৫ বছর মেয়াদী চুক্তিস্বাক্ষর করে। ৩ ডিসেম্বর ২০১৩ সালে তিনি বিবিসি বর্ষসেরা তরুণ খেলোয়াড় পুরস্কারের জন্য মনোনয়ন পান; সেই সময়ে তিনি ইউনাইটেডের হয়ে মাত্র ১০ টি ম্যাচ খেলেছিলেন।
এইজি কাওয়াশিমা
২০০৭ সালে কাওয়াসিমা আরেক জাপানি ক্লাব কাওয়াসাকি ফ্রন্টালে যোগ দেন। তাকে আনতে কাওয়াসাকি ফ্রন্টাল ১৫০ মিলিয়ন ইয়েন খরচ করে। সেখানে দলের গুরুত্তপুর্ন খেলোয়াড় হিসেবে জায়গা পান। কাওয়াসাকি ফ্রন্টালে ২০০৭ এএফসি চ্যাম্পিয়েন্স লিগে খেলার সুযোগ পাওয়া ১ম জাপানি ক্লাব। ঐ টুর্নামেন্টের কোয়ার্টার ফাইনালে ইরানি ক্লাব সেপাহানের কাছে ট্রাইবেকারে হেরে বাদ পরে কাওয়াসাকি ফ্রন্টাল।
দানিলো
তিনি আমেরিকা মিনেইরোর হয়ে খেলার মাধ্যমে ২০০৯ সালে তার পেশাদার ক্যারিয়ার শুরু করেন। অতঃপর ২০১০ সালে, তিনি ব্রাজিলীয় ক্লাব সান্তোসে যোগদান করেন, যেখানে তার করা গোলে দলটি ২০১১ সালে কোপা লিবের্তাদোরেস জয়লাভ করতে সক্ষম হয়। ২০১২সালের জানুয়ারি মাসে, তিনি পোর্তোয় যোগদান করেন, যেখানে তিনি পরপর প্রিমেইরা লীগ ট্রফি জয়লাভ করেন। অতঃপর ২০১৫ সালে, তিনি লা লিগা ক্লাব রিয়াল মাদ্রিদের সাথে ৩১.৫ মিলিয়ন ইউরোর বিনিময়ে যোগদান করেন। ২ মৌসুম পর, তিনি প্রিমিয়ার লীগ ক্লাব ম্যানচেস্টার সিটিতে যোগদান করেন।
দিয়েগো মারাদোনা
১৯৭৬ সালের ২০ অক্টোবর, নিজের ষোলতম জন্মদিনের দশ দিন আগে আর্জেন্টিনোস জুনিয়র্সের হয়ে মারাদোনার অভিষেক হয়। সেখানে তিনি ১৯৮১ সাল পর্যন্ত ছিলেন এবং ১৬৭ খেলায় ১১৫টি গোল করেন। এরপর তিনি ১ মিলিয়ন ইউরোর বিনিময়ে বোকা জুনিয়র্সে পাড়ি জমান। ১৯৮১ মৌসুমের মাঝামাঝি সময় বোকায় যোগ দিয়ে ১৯৮২ সালে তিনি প্রথম লীগ চ্যাম্পিয়নশিপ জিতেন।
ফাগনার কনসার্ভা লেমোস
ফাগনার মাত্র ১৭ বছর বয়সে ২০০৬ সালে, করিন্থিয়ান্সের হয়ে অভিষেক করেন। তিনি উক্ত ম্যাচে ৪–০ গোলে জয়লাভ করে। অতঃপর ২০০৭ সালে, তিনি পিএসভি আইন্দোভেনে যোগদান করেন। ২০০৯ সালেম তিনি ভাস্কো দা গামায় যোগদান করেন। উক্ত ক্লাবের হয়ে তিনি ২০০৯ সালে সিরি বি ট্রফি জয়লাভ করেন। ২০১১ সালে, তিনি কোপা দো ব্রাজিল জয়লাভ করেন।
অঁতোয়ান গ্রিয়েজমান
গ্রিয়েজমান ফ্রান্সের মাকোঁয় জন্মগ্রহণ করেন। তিনি ২০০৯ সালে, স্পেনীয় ক্লাব রিয়াল সোসিয়েদাদের একজন সদস্য হিসেবে তার পেশাদার ক্যারিয়ার শুরু করেন। এই ক্লাবের হয়ে তিনি ২০০৯–১০ মৌসুমে সেহুন্দা বিভাগের শিরোপা জয়লাভ করতে সক্ষম হন। রিয়াল সোসিয়েদাদেহয়ে ৫ মৌসুম খেলার পর, ২০১৪ সালে, তিনি ক্লাব রেকর্ড পরিমান ৩০ মিলিয়ন ইউরোর বিনিময়ে স্পেনীয় ক্লাব আতলেতিকো মাদ্রিদে যোগদান করেন। যদিও তিনি তার ক্যারিয়ারের অধিকাংশ সময় একজন আক্রমণভাগের খেলোয়াড় হিসেবে খেলেছেন, তিনি আতলেতিকো মাদ্রিদে এসে একজন সম্পূর্ণ ফরওয়ার্ডে পরিণত হয়েছে এবং খুব তাড়াতাড়ি ক্লাবটির কেন্দ্রবিন্দুতে চলে আসেন। তিনি তার অভিষেক মৌসুমে ক্লাবের হয়ে অভিষেক মৌসুমে সর্বোচ্চ গোল করার রেকর্ড অর্জন করেন এবং ২০১৪–১৫ মৌসুমে লা লিগার মৌসুমের সেরা দলের একজন খেলোয়াড়ে পরিণত হন। তিনি মাদ্রিদে তার অসাধারণ খেলা অব্যাহত রাখেন এবং ব্যক্তিগত বেশ কয়েকটি সাফল্য অর্জন করতে থাকেন। তিনি ২০১৬ সালে লা লিগা সেরা খেলোয়াড় নির্বাচিত হন। একই সাথে তিনি ২০১৬ সালে ফিফা শ্রেষ্ঠ পুরুষ খেলোয়াড় এবং বালোঁ দরের জন্য মনোনীত হন। একই বছর তিনি আতলেতিকো মাদ্রিদের সর্বোচ্চ গোলদাতায় পরিণত হন।
আন্দ্রেস ইনিয়েস্তা
লা মাসিয়া সতীর্থ সেস ফ্যাব্রিগাসের মত ইনিয়েস্তাও একজন ডিফেন্সিভ মিডফিল্ডার হিসেবে শুরু করেছিলেন। তবে ভারসাম্য, বল নিয়ন্ত্রন এবং দ্রুততার কারণে অ্যাটাকিং মিডফিল্ডার হিসেবেও তিনি উন্নতি করতে থাকেন। তার প্রতিভা বার্সেলোনার স্কাউটদের নজর এড়ায়নি। ১৮ বছর বয়সেই সিনিয়র দলে তার অভিষেক হয়। ভিসেন্তে দেল বস্কের তার সম্পর্কে বলেন, “একজন পূর্ণাঙ্গ ফুটবলার। সে আক্রমনভাগ ও রক্ষণভাগ উভয়ই সামলাতে পারে, সে নিজে গোল করে এবং গোল তৈরিও করে দেয়।” এবং ফ্রাংক রাইকার্ড বলেন, “আমি তাকে ফলস উইঙ্গার, সেন্ট্রাল মিডফিল্ডার, ডিপ মিডফিল্ডার এবং স্ট্রাইকারের একদম পেছনের অবস্থানে খেলিয়েছি। সকল অবস্থানেই সে ছিল অসাধারণ।” প্রাথমিকভাবে লুইস ফন গাল তাকে হুয়ান রোমান রিকেল্‌মে এবং রোনালদিনিয়োর অণুপস্থিতিতে ওয়াইড ফরোয়ার্ড হিসেবে খেলান এবং পরবর্তীতে রাইকার্ডের অধীনে ক্লাব ও আন্তর্জাতিক উভয় স্তরেই তিনি নিজেকে বিশ্বমানের সেন্ট্রাল মিডফিল্ডারে পরিণত করেন।
জ্লাতান ইব্রাহিমোভিচ
ইভ্রাহিমোভিচ কোচকো আর্দ্রিয়ান্সের অধীনে কিছুদিন খেলার সময় পান কিন্তু যখন আর্দ্রিয়ান্সের পদচ্যুতি ঘটল ২৯ শে নভেম্বর ২০০১ এ তখন তিনি তাঁর নতূন কোচ রোনাল্ড কোয়েম্যান তাঁকে আয়াক্সের প্রথম একাদশে মাঠে নামান এবং সেই বছর আয়াক্স খেতাব জেতে। পরের মরসুমে ইভ্রাহিমোভিচ অলিম্পিক লিওনের বিরুদ্ধে মাঠে নামেন তাঁর প্রথম উয়েফা চ্যাম্পিয়ন্স লীগে এবং সেই খেলাতে তিনি ২ টো গোল করেন এবং দলকে ২-১ গোলে জেতান, ১৭ ই সেপ্টেম্বর ২০০২ সালে। তিনি সেই লীগে ৪ টি গোল করেন কিন্তু কোয়ার্টার ফাইনালে এ সি মিলানের কাছে আয়াক্স হার মানে এবং লীগ থেকে ছিটকে যায়। আয়াক্সের হয়ে শেষ মরসুমে খেলবার সময় ইভ্রাহিমোভিচ এন এ সি ব্রেদার বিরুদ্ধে একটি অসাধারণ গোল করেন ২২শে আগষ্ট ২০০৪ সালে, যেই গোলকে ইউরোস্পোর্টসের দর্শকরা "বছরের সেরা গোল" আখ্যায় ভূষিত করেন। ২০০৩-২০০৪ মরসুমে তিনি একটিই মাত্র গোল করেছিলেন সেল্টা দ্য ভিগোর বিরুদ্ধে এবং সেই মরসুমে আয়াক্স গ্রুপ পর্যায়েই লীগ থেকে বাদ হয়ে যায়।
ক্লাব ওসাসুনা
১৯২০ সালে প্রতিষ্ঠিত হওয়ার পর ১৯৩২ সালে ওসাসুনা "সেগান্ডা ডিভিশনে" অংশগ্রহণ করে।তারা এর তিন সিজন পরে লা লিগায় অংশগ্রহণ করে।ওসাসুনার অন্যতম সাফল্য হলো উয়েফা কাপে অংশগ্রহণ করা ।তারা ১৯৮৫-৮৬সিজনে "উয়েফা কাপে "প্রথমবারের মতো অংশগ্রহণ করে।ওসাসুনা ২০০৫ সালে কোপা দেল রেএর ফাইনালে ওঠে প্রথমবারের মতো।সেই ম্যাচে তারা রিয়াল বেতিসের কাছে হেরে যায়।তারা পরে " লা লিগায়" চতুর্থ স্থান অধিকার করে।এর ফলে তারা চ্যাম্পিয়ন্স লিগে খেলার সুযোগ পায়।এটা তাদের ইতিহাসের সর্বোচ্চ সাফল্য।ওসাসুনার সাফল্য নিয়ে অনেক নাটক হয় ।কারণ চ্যাম্পিয়নশিপের শেষ দিন পর্যন্ত চতুর্থ স্থানের জন্য ওসাসুনা এবং সেভিয়া লড়াই করে।তারা যুগ্মভাবে চতুর্থ স্থানে অবস্থান করে।কিন্তু ওসাসুনা মুখোমুখি লড়াইয়ে জয়ের রেকর্ডের জন্য "চ্যাম্পিয়ন্স লিগে" কোয়ালিফায়ার করে।ওসাসুনা চ্যাম্পিয়ন্স লিগের তৃতীয় রাউন্ডে হামবুর্গের কাছে হেরে বিদায় নেয়।ওসাসুনা ২০০৬-০৭ উয়েফা কাপে পার্মা,লেনস, ওডেন্স এবং হিয়ারেনভিনের সাথে ডি গ্রুপে পড়ে।ওসাসুনা গ্রুপে দ্বিতীয় স্থান অধিকার করে নক আউট পর্বে কোয়ালিফায়ার করে।নক আউটে তারা বোরডিয়াক্সের সাথে দুই লেগ মিলিয়ে ১-০ গোলে জিতে যায়।তারপর তারা রেনজারদের সাথে দুই লেগে ২-১ গোলে জিতে যায়।কোয়ার্টার ফাইনালে বেয়ার লেভারকুসেন কে হারিয়ে তারা সেমিফাইনালে ওঠে ।সেমিফাইনালে তারা "হোল্ডারদের"
কাছে ২-১ গোলে হেরে যায়।
1| http://w.w.w. clubworldranking.com/clubs/osasuna .aspx.
অ্যান্থনি লোপেস
তিনি লিয়োনের খেলার মাধ্যমে সকলের নজরে আসেন। তিনি ২০১১ সালে ওলাঁপিক লিয়োনের প্রথম একাদশের হয়ে খেলার মাধ্যমে তার পেশাদার ক্যারিয়ার শুরু করেন। তিনি ২০১৪ সালের কুপে দে লা লীগের ফাইনালে লিয়োনের প্রতিনিধিত্ব করেছেন।
কোকে
তিনি আতলেতিকো মাদ্রিদে তার ক্যারিয়ারের অধিকাংশ সময় অতিবাহিত করেছেন। তিনি এই ক্লাবের হয়ে ২০০৯ সালে অভিষেক করেন। এর পূর্বে, তিনি আতলেতিকো মাদ্রিদের বি দলে ৩ মৌসুম অতিবাহিত করেছেন। তিনি আতলেতিকো মাদ্রিদের হয়ে এপর্যন্ত ৩০০ট ম্যাচ খেলেছেন এবং ৫টি ট্রফি জয়লাভ করেছেন, যার মধ্যে ২০১৩–১৪ লা লিগা এবং ২০১১–১২ উয়েফা ইউরোপা লীগ উল্লেখযোগ্য।
মার্সেলো সালাস
রিভার প্লেট
১৯৯৬ সালে, সালাস আর্জেন্টিনার প্রথম বিভাগের রিভার প্লেটের সাথে খেলার জন্য আর্জেন্টিনায় চলে যান, এমন একটি পদক্ষেপ যা আর্জেন্টিনার প্রেসের কিছু সমালোচনার সাথে মিলিত হয়েছিল, কারণ চিলির জন্মগ্রহণকারী খেলোয়াড়ের আর্জেন্টিনায় কোন প্রভাব ছিল না। আর্জেন্টাইনদের সেরা ফুটবলার ডিয়েগো ম্যারাডোনার এই পদক্ষেপটিও সমালোচিত হয়েছিল কারণ সালাসকে রিভারে যোগ দেওয়ার আগে আর্চ প্রতিদ্বন্দ্বী বোকা জুনিয়ররা স্কাউট করেছিল। সালাস দ্রুত তার সমালোচকদের চুপ করে রইলেন এবং আর্জেন্টিনার ভক্তদের উপর জিতেছিলেন, ক্লাবের সর্বকালের সর্বশ্রেষ্ঠ রানগুলির অন্যতম প্রধান অবদানকারী হিসেবে। ১৯৯৬-১৯৯৮ সাল থেকে ৫১ টি গেমসে সালাসের ২৬ টি গোল করে, তর্নিও দে এপার্টুরা ১৯৯৬, ক্লাউসুরা ১৯৯৭, এপার্টুরা ১৯৯৭ এবং ১৯৯৭ সুপারকোপা সুডামেরিকানা জিততে রিভারকে সাহায্য করে। এই অর্জনগুলি আর্জিণ্টিনাতে তার উত্তরাধিকারকে সিঙ্গেল নামক উপাধি অর্জনকারী তার সর্বশ্রেষ্ঠ বিদেশী জন্মগ্রহণকারী খেলোয়াড় হিসাবে "এল চিলেনো (সিক) সালাস" হিসেবে গণ্য করবে।লাৎজিও এবং জুভেন্টাস
ইকার ক্যাসিয়াস
ইকার ক্যাসিয়াস ১৯৯০-৯১ মৌসুমে তার ক্যারিয়ার শুরু করেন রিয়াল মাদ্রিদের যুবদলের হয়ে, যা তখন “লা ফ্যাব্রিকা’’ (La Fábrica) নামে পরিচিত ছিলো। ১৯৯৭ সালের ২৭ নভেম্বর মাত্র ১৬ বছর বয়সে তিনি চ্যাম্পিয়নস লীগে রিয়াল মাদ্রিদ বনাম রোসেনবর্গের খেলায় রিয়াল মাদ্রিদের সিনিয়র একাদশে ডাক পান। তবে ১৯৯৮-৯৯ মৌসুমে তিনি সিনিয়র দলে স্থায়ীভাবে ডাক পান। রিয়াল মাদ্রিদের হয়ে প্রথম খেলায় তিনি মাদ্রিদের তৎকালীন গোলকিপার বোডো ইগনার এর বদলী খেলোয়াড় হিসেবে মাঠে নামেন।
আজওয়ান সালেহ
এএফএল চ্যালেঞ্জ কাপ এবং এএফএফ চ্যাম্পিয়নশীপের আঞ্চলিক বাছাইপর্ব টুর্নামেন্টের জন্য জাতীয় দলের প্রতিনিধিত্ব করার জন্য আজওয়ান সালেহ প্রথমবারের মতো বি লীগ প্রিমিয়ার আইতে কিউএএফ ফুটবল ক্লাবের হয়ে ক্লাব ফুটবল খেলেন। অতঃপর ২০০৭ সালে তিনি ডিপিএমএম ফুটবল ক্লাবের অনূর্ধ্ব ২১ দলে স্থানান্তরিত হন, সেখানে তিনি প্রথমে স্ট্রাইকার হিসেবে খেলা শুরু করেন। ২০০৭–০৮ মৌসুমে তিনি মিডফিল্ডে গভীরভাবে খেলেছিলেন, যা মালয়েশিয়ায় অনুষ্ঠিত ডিপিএমএম ফুটবল ক্লাবের শেষ মৌসুম ছিল। ২০০৯ সালে তিনি সিঙ্গাপুরের এস লীগের সাথে তার ক্লাবের সাথে অগ্রসর হন, তিনি ভিজরান সিমুনিচের জন্য একজন প্রধান খেলোয়াড় হয়ে উঠেছিলেন। তাকে ডিপিএমএম ফুটবল ক্লাবের মিডফিল্ডের বাম পাশে (লেফট-ব্যাক) নিয়োগ করা হয়েছিল। ফিফার স্থগিতাদেশের কারণে লীগ কাপ জেতার আগেই তাদের মৌসুম শেষ হয়ে যায়।
জাস্টিন ক্যাম্প
২০০৮ সালে আইসিসি’র অনুমতিবিহীন ইন্ডিয়ান ক্রিকেট লীগে যোগ দেন। এরফলে তার খেলোয়াড়ী জীবনের সমাপ্তি ঘটে। আইসিএলে হায়দ্রাবাদ হিরোজ দলের পক্ষে খেলেন তিনি। ২০ মার্চ, ২০০৮ তারিখে ইসিবি অন্য চারজন কোলপ্যাক খেলোয়াড়ের সাথে ক্যাম্পকেও নিষিদ্ধ ঘোষণা করে। এ সিদ্ধান্তটি পরবর্তীকালে বাতিল করা হয় ও দুই বছরের চুক্তিতে কেন্টের পক্ষে খেলার যোগ্য ঘোষণা করা হয়। কিন্তু, কোলপ্যাক ধারা অনুসারে ২০১০ সালের পূর্ব পর্যন্ত তাকে খেলতে হবে। ২০১০ সালে ইন্ডিয়ান প্রিমিয়ার লীগে চেন্নাই সুপার কিংসের পক্ষে খেলার জন্য ১০০,০০০ ডলারের বিনিময়ে মনোনীত হন।
পাবলো আইমার
২০১১ সালের জানুয়ারিতে, ২৪ মিলিয়ন ইউরোর বিনিময়ে স্পেনীয় ক্লাব ভ্যালেন্সিয়ায় যোগ দেন আইমার। ২০০১–০২ মৌসুমে ভ্যালেন্সিয়া লা লিগা শিরোপা জেতে। এক্ষেত্র তিনি গুরুত্বপূর্ণ ভূমিকা পালন করেন। এর আগের মৌসূমে চ্যাম্পিয়নস লীগের ফাইনালে বায়ার্ন মিউনিখের বিপক্ষে হেরে রানার-আপ হয় ভ্যালেন্সিয়া। এছাড়া ভ্যালেন্সিয়ার হয়ে তিনি ২০০৪ সালে উয়েফা কাপ শিরোপাও জেতেন।
কর্ণ লিম্বু
তিনি ২০১২ সালে মাছিন্দ্রা ফুটবল ক্লাবে যোগ দেন। দলটির হয়ে তিনি, তিন বছর নেপালের স্থানীয় লীগে খেলেন।সংকতা বয়েজ স্পোর্টস ক্লাব এর বিপক্ষে ২০১৩-১৪ মারটায়ারস মেমোরিয়াল এ-ডিভিশন লীগের সুপার লীগ অংশের শেষ ম্যাচে গোল করে তিনি লীগের সর্বোচ্চ গোলদাতা হন। তিনি লীগে ১১ গোল করেন এবং তাঁর দল মাছিন্দ্রা ফুটবল ক্লাব লীগে দ্বিতীয় স্থান অর্জন করে।
মাছিন্দ্রা ফুটবল ক্লাবের হয়ে ৩ বছর খেলার পর, ২০১৫ সালের জানুয়ারী মাসে আরও কয়েকজন মাছিন্দ্রা ক্লাবের সতীর্থের সাথে কর্ণ লিম্বু ঝাপা একাদশ দলে যোগ দেন। দলটি ২০১৫ নেপাল জাতীয় লীগ-এ অংশগ্রহণ করে।
আন্দ্রেস ইনিয়েস্তা
২০০৭ সালের ৭ ফেব্রুয়ারি, ইংল্যান্ডের বিপক্ষে তিনি প্রথম গোল করেন। ২০০৮ ইউরো বাছাইপর্ব টপকাতে স্পেন দলের হয়ে তিনি গুরুত্বপূর্ণ ভূমিকা পালন করেন। ২০০৮ ইউরোতে তিনি স্পেন দলে জায়গা পান। তিনি গ্রুপ পর্বের প্রথম দুই খেলায় মাঠে নামেন এবং নিজের সামর্থের জানান দেন। গ্রুপ পর্বের তৃতীয় খেলায় অধিকাংশ নিয়মিত খেলোয়াড়দের বিশ্রাম দেওয়া হলেও ইনিয়েস্তাকে মাঠে নামান কোচ লুইস আরাগোনস। খেলায় স্পেন ২–১ ব্যবধানে জয় লাভ করে। কোয়ার্টার ফাইনালে পেনাল্টি শুটআউটে ইতালিকে হারায় স্পেন। সেমি ফাইনালে রাশিয়ার বিপক্ষে পুরো ৯০ মিনিট খেলেন ইনিয়েস্তা এবং জাভির একটি গোলে সহায়তা করেন। তাকে ম্যান অব দ্য ম্যাচ ঘোষণা করা হয়। ফাইনালেও তিনি পুরো ৯০ মিনিট খেলেন। খেলায় জার্মানি ১–০ ব্যবধানে জয় লাভ করে এবং শিরোপা জেতে। পায়ের ইনজুরির কারনে ২০০৯ কনফেডারেশন্স কাপে ইনিয়েস্তা অংশগ্রহন করতে পারেননি। প্রতিযোগিতায় স্পেন তৃতীয় হয়।
দানি আলভেস
তিনি সফলতার সাথে সেভিয়াতে ছয় বছর কাটিয়েছেন। সেখানে তিনি দুইবার উয়েফা কাপ এবং কোপা দেল রে জয়ের স্বাদ গ্রহণ করেছেন। ২০০৮ সালে ৩ কোটি ২৫ লক্ষ ইউরোর বিনিময়ে তিনি বার্সেলোনায় যোগ দেন। বার্সেলোনায় যোগদানের প্রথম মৌসুমেই তিনি ক্লাবের হয়ে ট্রেবল জেতেন। ২০১৫-১৬ মৌসুমে তিনি বার্সেলোনার হয়ে দ্বিতীয়বারের মত ট্রেবল জেতেন। ২০১৬ সালে তিনি ইতালিয় ক্লাব জুভেন্টাসে যোগ দেন।
ফিলিপে লুইস
২০০৯ সালে, ব্রাজিল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ব্রাজিলের হয়ে এপর্যন্ত ৩০-এর অধিক ম্যাচ খেলেছেন। তিনি ২০১৩ ফিফা কনফেডারেশন্স কাপ এবং ২০১৫ কোপা আমেরিকার মতো প্রতিযোগিতায় ব্রাজিলের প্রতিনিধিত্ব করেছেন।
হিদেতোশি নাকাতা
হিদেতোশি নাকাতা (জাপানি ভাষায়ঃ 中田 英寿, জন্মঃ ২২ জানুয়ারি, ১৯৭৭) জাপানের অবসরপ্রাপ্ত ফুটবল খেলোয়াড়। তার সময়কালে তিনি এশিয়ার সবচেয়ে জনপ্রিয় ফুটবলার ছিলেন। ১৯৯৫ সালে তিনি পেশাদারী পর্যায়ে ফুটবল খেলা শুরু করেন। পরপর দু'বার এশিয়ান ফুটবল সংস্থা তাঁকে এশিয়ার সেরা খেলোয়াড় নির্বাচিত করে। জাপান জাতীয় ফুটবল দলের পক্ষ হয়ে তিনবার ফিফা বিশ্বকাপে অংশগ্রহণ করেন। ২০০৫ সালে তিনি ইতালির অন্যতম সর্বোচ্চ সম্মাননা নাইট পদবী হিসেবে অর্ডার অব দ্য স্টার অব ইতালীয় লাভ করেন। এছাড়াও, নাকাতা ফ্যাশন জগতের সাথে সম্পৃক্ত রয়েছেন। তিনি নিয়মিতভাবে পোশাক প্রস্তুতকারী প্রতিষ্ঠানের কাপড় পরিধান করে ফ্যাশন শোতে অংশ নিয়ে থাকেন।
হুয়ান রোমান রিকেল্‌মে
২০১১–১২ কোপা আর্জেন্টিনায় রিকেল্‌মে প্রথম মাঠে নামেন ২০১২ সালের ২ ফেব্রুয়ারি, দেপোর্তিভো সান্তামারিনার বিপক্ষে। খেলাটি ১–১ গোলে ড্র হয়। রিকেল্‌মে ফাকুন্দো রনকাগ্‌লিয়ার গোলে সহায়তা করেন। খেলায় ৬৩তম মিনিটে ফ্রি-কিক থেকে রিকেল্‌মের লব শটটিকে হেডের মাধ্যমে গোলে পরিণত করেন রনকাগ্‌লিয়া। খেলাটি শেষ পর্যন্ত পেনাল্টি শুট-আউট পর্যন্ত গড়ায়, যা ৪–৩ ব্যবধানে জিতে বোকা জুনিয়র্স। ২০১২ তর্নিও ক্লাউসুরাতে রিকেল্‌মে প্রথম মাঠে নামেন ২০১২ ফেব্রুয়ারি ১০, অলিম্পো দি বাহিয়া ব্লাঙ্কার বিপক্ষে বোকার ২–০ গোলের ব্যবধানে জয়ের খেলায়। খেলার ৭৯তম মিনিটে ক্রিস্তিয়ান শ্যাভেজের বদলি হিসেবে তিনি মাঠে নামেন। চার দিন পর, ১৪ ফেব্রুয়ারি ভেনিজুয়েলার ক্লাব জামোরার বিপক্ষে ২০১২ কোপা লিবের্তাদোরেসে প্রথম মাঠে নামেন রিকল্‌মে। খেলাটি ০–০ গোলে ড্র হয়। ২০১২ তর্নিও ক্লাউসুরায় রিকেল্‌মে তার প্রথম গোল করেন ২৬ ফেব্রুয়ারি নিউওয়েল’স ওল্ড বয়েজের বিপক্ষে। খেলায় বোকা ২–০ গোলের ব্যবধানে জয় লাভ করে। খেলার ৮০তম মিনিটে তিনি গোলটি করেন। দুই সপ্তাহ পর, ১১ মার্চ, ইন্দিপেন্দিয়েন্তের বিপক্ষে বোকার পক্ষে খেলায় তৃতীয় গোলটি করেন রিকেল্‌মে। অবশ্য ঘরের মাঠে ৪–৫ গোলের ব্যবধানে পরাজিত হয় বোকা। এর দুই সপ্তাহ পর, ২৫ মার্চ, রিকেল্‌মে লানুসের বিপক্ষে একটি গোল করেন। তিনি খেলার ৪১তম মিনিটে গোল করে দলকে ২–০ গোল এগিয়ে নিয়ে যান। অবশ্য, লানুস দ্বিতীয়ার্ধে দুই গোল শোধ করলে, খেলটি ২–২ গোলে ড্র হয়। ১৮ এপ্রিল, কোপা লিবের্তাদোরেসের গ্রুপ পর্বে বোকার শেষ খেলায় জামোরার বিপক্ষে খেলার ৭৫তম মিনিটে রিকেল্‌মে একটি গোল করেন এবং দলকে ২–০ গোলের ব্যবধানে জয় এনে দেন। এই জয়ের মাধ্যমে ১৩ পয়েন্ট নিয়ে গ্রুপে তারা তৃতীয় স্থান অর্জন করে এবং প্রতিযোগিতার নকআউট পর্বে নিজেদের স্থান নিশ্চিত করে।
দিয়াগো কস্তা
কস্তা তার ফুটবল ক্যারিয়ার শুরু করেন পর্তুগীজ ক্লাব ব্রাগার হয়ে। ২০০৭ সালে অ্যাটলেটিকো মাদ্রিদ তাঁকে চুক্তিবদ্ধ করে। এরপরে কস্তা পুনরায় ব্রাগা, সেল্টা ভিগো এবং অ্যালবাসেটে ধারে খেলেন। ২০০৯ সালে তাঁকে রিয়াল ভ্যালাদোলিদের নিকট বিক্রি করে দেয়া হয়। এর পরের বছর তিনি পুনরায় অ্যাটলেটিকো মাদ্রিদে ফিরে আসেন এবং অ্যাটলেটিকোর আক্রমণভাগের একজন গুরুত্বপূর্ণ খেলোয়াড় হিসেবে আবির্ভূত হন। ২০১৩-১৪ মৌসুমে, তার ২৭ গোলের সৌজন্যে অ্যাটলেটিকো মাদ্রিদ ১৮ বছর পর পুনরায় লা লিগা জিততে সক্ষম হয়।
কার্লেস আলেনা
২০০৫ সালে ৭ বছর বয়সে আলেনা বার্সেলোনার যুব প্রশিক্ষণ কেন্দ্র লা মাসিয়ায় যোগ দেন। তার পেশাদার ফুটবলার জীবন শুরু হয় ২০১৫ সালে বার্সেলোনা বি দলের হয়ে। ২০১৬ সালের ৩০ নভেম্বর তার বার্সেলোনা মূল দলে অভিষেক হয় "হারকিউলিস ফুটবল ক্লাব" এর বিপক্ষে। ওই ম্যাচেই তিনি বার্সেলোনার হয়ে তার প্রথম গোল করেন। ২০১৮ সালের জুলাই মাসে আলেনাকে বার্সেলোনা মূল দলের সাথে সংযুক্ত করা হয়।
রাফায়েল ভারান
ভারান ২০১০–১১ মৌসুমে, ফয়াসি ক্লাব আরসি লঁসের হয়ে খেলার মাধ্যমে তার পেশাদার ক্যারিয়ার শুরু করেন। এরপূর্বে তিনি এই ক্লাবের যুব পর্যায়ের হয়ে খেলেছেন। প্রথমে তিনি মূল একাদশের সাথে প্রশিক্ষণ গ্রহণ করতেন এবং বেঞ্চে বদলি খেলোয়াড় হিসেবে থাকতেন। ২০১০ সালের ৭ই নভেম্বর তারিখে, মন্তপিলিয়ারের বিরুদ্ধে লীগ ম্যাচে খেলার মাধ্যমে তিনি অভিষেক করেন। ফরাসি ক্লাব আরসি লঁসের হয়ে এক মৌসুম খেলার পর, ২০১১ সালের গ্রীষ্মে তিনি স্পেনীয় ক্লাব রিয়াল মাদ্রিদে যোগদান করেন। স্পেনীয় ক্লাবটিতে যোগদানের পর থেকে তিনি এপর্যন্ত ২০০-এর অধিক ম্যাচ খেলেছেন এবং ক্লাবটির হয়ে ১৪টি শীর্ষ শিরোপা জয়লাভ করেছেন, যার মধ্যে ২টি লা লিগা শিরোপা, ৩টি উয়েফা চ্যাম্পিয়ন্স লীগ শিরোপা রয়েছে। মাত্র ২৪ বছর বয়সে, তিনি ৩টি উয়েফা চ্যাম্পিয়ন্স লীগ শিরোপা জয়লাভ করেছেন; এটি "উয়েফা চ্যাম্পিয়ন্স লীগের খেলোয়াড়দের মধ্যে সর্বকনিষ্ঠ রক্ষণভাগের খেলোয়াড়" হিসেবে একটি রেকর্ড। তার পূর্বে এমন কীর্তি করেছেন সাবেক ইতালীয় রক্ষণভাগের খেলোয়াড় পাওলো মালদিনি, যিনি ২৬ বছর বয়সে ৩টি শিরোপা জয়লাভ করতে সক্ষম হয়েছিলেন।
আশীষ নেহরা
১৯৯৭-৯৮ মৌসুমে নিজ শহর দিল্লির হয়ে প্রথম-শ্রেণীর ক্রিকেটে অংশগ্রহণ করেন। গোঁড়ালির আঘাত থেকে মুক্ত হয়ে ২০০৭-০৮ মৌসুমে দিল্লি রঞ্জি ট্রফি দলে খেলেন। এরপর মুম্বাই ইন্ডিয়ান্স দলের হয়ে ইন্ডিয়ান প্রিমিয়ার লীগে অংশ নেন। ইন্ডিয়ান প্রিমিয়ার লীগের দ্বিতীয় মৌসুমে অসম্ভব ক্রীড়নৈপুণ্য প্রদর্শন করে সকলের মনোযোগ আকর্ষণ করেন ও সংবাদের কেন্দ্রবিন্দুতে পরিণত হন। ৭ মে, ২০০৮ তারিখে রাজস্থান রয়্যালসের বিপক্ষে ৩ উইকেট নিয়ে ম্যান অব দ্য ম্যাচ নির্বাচিত হন। ২০০৯ সালে দিল্লি ডেয়ারডেভিলস দলের পক্ষাবলম্বন করেন। ২০১১ সালে পুনে ওয়ারিয়র্স দলে ৩·৯১ কোটি রূপির বিনিময়ে সদস্য হন। কিন্তু ৪র্থ আইপিএলে কয়েকটি খেলায় অংশগ্রহণের পর ডানহাতের আঙ্গুলে ফাটল ধরায় তিনি মাঠের বাইরে অবস্থান করেন। ৫ম আইপিএলে তিনি পুণরায় ফিরে আসেন। ৬ষ্ঠ আইপিএলে রস টেলরের সাথে তিনিও দিল্লি ডেয়ারডেভিলসের সাথে চুক্তিবদ্ধ হন। ২০১৪ সালের আইপিএলের নিলামে ২ কোটি রূপির বিনিময়ে চেন্নাই সুপার কিংস তাকে কিনে নেয়। ২০১৩-১৪ মৌসুমের রঞ্জি ট্রফিতে বিদর্ভের বিপক্ষে ১৬ রানের বিনিময়ে ৬ উইকেট লাভ করেন। এরফলে দিল্লির রোশনারা ক্লাব মাঠে অণুষ্ঠিত ঐ খেলায় বিদর্ভের ইনিংস মাত্র ৮৮ রানে গুড়িয়ে যায়।
মার্সেলো ভিয়েরা
ব্রাজিল দলের হয়ে ওয়েলস দলের বিরুদ্ধে তিনি অভিষিক্ত হন। টটেনহ্যাম হটসপারের হোয়াইট হার্ট লেনে অনুষ্ঠিত ঐ খেলায় তার দল ২-০ ব্যবধানে জয়লাভ করেছিল। ২০০৬-০৭ মৌসুমে রবার্তো কার্লোসের সাথে তিনিও একত্রে রিয়াল মাদ্রিদে খেলেন। ২০০৮ সালে বেইজিংয়ে অনুষ্ঠিত গ্রীষ্মকালীন অলিম্পিকে অংশ নিয়ে দলকে ব্রোঞ্জপদক জয়ে সহায়তা করেন। মে, ২০১০ সালে ফিফা বিশ্বকাপে ব্রাজিলের মূল দলের বাইরে অবস্থানকারী সাতজন সহায়তাকারী খেলোয়াড়ের একজনরূপে মনোনীত হন। ব্রাজিলীয় কোচ দুঙ্গা তাকে খেলতে আমন্ত্রণ না জানালেও নতুন ম্যানেজার মানো মেনেজেসে’র আমন্ত্রণ পান ও ১০ আগস্ট, ২০১০ তারিখে মার্কিন যুক্তরাষ্ট্রের বিপক্ষে প্রীতিখেলায় অংশ নেন। ১১ অক্টোবর, ২০১১ তারিখে মেক্সিকো’র বিপক্ষে ২-১ ব্যবধানে জয়ী দলের পক্ষে ম্যান অব দ্য ম্যাচের পুরস্কার পান তিনি। ২০১৩ সালের কনফেডারেশন্স কাপে ব্রাজিলের পক্ষে ৫ খেলার সবগুলোতেই অংশ নেন। তন্মধ্যে চূড়ান্ত খেলায় স্পেনের বিপক্ষে ৩-০ গোলে জয়ী দলেও ছিলেন ভিয়েরা।
নেইমার
নেইমার খুব কম বয়সেই ফুটবল খেলা আরম্ভ করেন। খুব অল্প সময়েই তিনি সান্তস ফুটবল ক্লাব কর্তৃপক্ষের নজরে আসেন। ২০০৩ সালে সান্তস ফুটবল ক্লাব খেলায় চুক্তিবদ্ধ করেন নেইমারকে। এবং তাঁকে যুব একাডেমিতে খেলানো হয়। সেখানে তিনি পাওলো হেনরিক গান্সোর সাথে পরিচিত হন এবং খুব অল্প সময়েই তারা ভাল বন্ধুতে পরিণত হন। ১৫ বছর বয়সে তিনি স্পেইনে রিয়েল মাদ্রিদে যোগ দিতে যান, যে সময় রিয়ালে রোনাল্ডো, জিনেদিন জিদান এবং রবিনহোর মত বড় বড় তারাকারা খেলছিলেন।
লেভ ইয়াসিন
মস্কোর একটি শ্রমিক পরিবারে জন্মগ্রহণ করেন ইয়াসিন। দ্বিতীয় বিশ্বযুদ্ধ সময়কালীন সময়ে ১২ বছর বয়সে যুদ্ধে সহায়তাকল্পে কারখানায় তাঁকে জোরপূর্বক কাজ দেয়া হয়। তারপর তাঁকে মস্কোর সামরিক কারখানায় কাজ করার জন্য প্রেরণ করা হয়। তৎকালীন সোভিয়েত গোলরক্ষক আলেক্সি টাইগার খোমিচ তাঁর ক্রীড়ানৈপুণ্যে মুগ্ধ হয়ে সম্ভাব্য উত্তরাধিকারীরূপে ইয়াসিনকে প্রশিক্ষণের মাধ্যমে গড়ে তোলেন। খোমিচ তাঁর ক্লাবের সহ-খেলোয়াড়, প্রতিপক্ষ ও মন্ত্রণাদাতার ভূমিকায় ছিলেন। এছাড়াও, ইয়াসিনের অভ্যন্তরীণ প্রতিপক্ষ গোলরক্ষক ছিলেন ওয়াল্টার সানায়া যিনি ১৯৫৩ সালে ক্লাব ত্যাগ করতে বাধ্য হয়েছিলেন। এরপর ১৯৫০ সালে ডায়নামো দলের আমন্ত্রণে ডায়নামো মস্কো যুব দলের পক্ষে ফুটবলে এক প্রীতি খেলার মাধ্যমে অভিষেক ঘটে তাঁর। ঐ খেলায় তিনি একটি গোলও করেন। ঐ বছর তিনি কেবলমাত্র লীগের দুই খেলায় অংশ নিয়েছিলেন। বড়দের দলে ১৯৫৩ সালে অংশগ্রহণ করেন। এ দলে তিনি ১৯৭১ সালে অবসর-পূর্ব পর্যন্ত অবস্থান করেন। অবস্থানকালীন সময়ে ডায়নামো পাঁচবার ইউএসএসআর ফুটবল চ্যাম্পিয়নশীপের শিরোপা ও তিনবার ইউএসএসআর কাপ শিরোপা জয় করে। স্থির প্রতীজ্ঞাবদ্ধ থাকায় সংরক্ষিত খেলোয়াড় হিসেবে ডায়নামোতে অবস্থান করতে থাকেন। এই ফাঁকে ইয়াসিন মস্কো’র ডায়নামো ক্লাবে আইস হকি’র গোলি হিসেবে অংশগ্রহণ করেন। ১৯৫৩ সালে তিনি ইউএসএসআর আইস হকি কাপ জয়ে ভূমিকা রাখেন ও গোলরক্ষক হিসেবে ইউএসএসআর আইস হকি চ্যাম্পিয়নশীপে দলকে তৃতীয় স্থান এনে দেন।
জুলিয়েতা ভেনেগাস
১০ বছর বয়সে তার বাবা তাকে পিয়ানো শিক্ষা দেবার সময়ই সঙ্গীত যন্ত্রপাতির সাথে পরিচিতি ঘটে। তার সঙ্গীত শিক্ষকদের মধ্যে রামোন বস্তিচ আমেজকুয়া অন্যতম ছিলেন। এরপর থেকেই পরবর্তী বছরগুলো সঙ্গীতের দিকেই ধাবিত হন তিনি। নিজ কর্মজীবনের শুরুর দিকে তিনি তিজুয়ানার কয়েকটি ব্যান্ড দলের সাথে যুক্ত হন। এরপর তিনি মেক্সিকো ডি.এফে চলে যান। তার প্রথম একক অ্যালবাম ‘আকুই’ গুস্তাভো সান্তাওলালা’র সহযোগিতায় ১৯৮৮ সালে প্রকাশিত হয়। তিনি সঙ্গীত রেকর্ডসহ সঙ্গীত পরিবেশনে ভ্রমণ করতে থাকেন ও সরাসরি গান পরিবেশন করতে শুরু করেন। ২০০০ সালে নিজস্ব দ্বিতীয় অ্যালবাম ‘বুনিনভেন্তো’ রেকর্ড করেন।
মাক্সিমিলিয়ানো মেজা
২০১৬ সালের ১৮ই সেপ্টেম্বর তারিখে, হিমনাসিয়া ই এসগ্রিমার হয়ে ১০০টি লীগ ম্যাচ খেলার এক সপ্তাহ পর, তিনি হিমনাসিয়া ই এসগ্রিমা ছেড়ে আর্জেন্টাইন প্রিমেরা দিভিসিওনের ক্লাব ইন্দেপেন্দিয়েন্তে যোগদান করেন। তিনি.২০১৬ সালের ২২ সেপ্টেম্বর তারিখে, ২০১৬ কোপা সুদামেরিকানার ১৬ পর্বের রাউন্ডে ব্রাজিলীয় ক্লাব চাপেসয়েন্সের বিরুদ্ধে খেলার মাধ্যমে ইন্দেপেন্দিয়েন্তের হয়ে অভিষেক করেন। ২০১৭–১৮ মৌসুমে, মেজা ৯টি ম্যাচ খেলেন এবং ৩টি গোল করেন। উক্ত মৌসুমে তিনি ইন্দেপেন্দিয়েন্তেকে ২০১৭ কোপা সুদামেরিকানা শিরোপা জয়লাভ করতে সহায়তা করেছেন।
আন্দ্রেস ইনিয়েস্তা
২০১০ ফিফা বিশ্বকাপে স্পেন দলে জায়গা পান ইনিয়েস্তা। গ্রুপ পর্বে চিলির বিপক্ষে খেলায় ইনিয়েস্তা একটি গোল করেন এবং দলকে ২–১ ব্যবধানে জয় এনে দেন। দূর্দান্ত নৈপূন্যের মাধ্যমে তিনি স্পেনকে প্রতিযোগিতার ফাইনালে পৌছাতে সহায়তা করেন। ফলে গোল্ডেন বল পুরস্কারের সংক্ষিপ্ত তালিকায় তার নাম অন্তর্ভুক্ত করা হয়। বিশ্বকাপের ফাইনালে নেদারল্যান্ডসের বিপক্ষে খেলার ১১৬তম মিনিটে স্পেনের পক্ষে একমাত্র জয়সূচক গোলটি করেন ইনিয়েস্তা। তাকে ম্যান অফ দ্য ম্যাচ ঘোষণা করা হয় এবং এটিই ছিল স্পেনের প্রথম বিশ্বকাপ শিরোপা।
হিদেতোশি নাকাতা
১৯৯৫ সালে আঠারো বছর বয়সে জে. লীগে বেলমেয়ার হিরাতসুকা (বর্তমানে শোন্যান বেলমেয়ার) দলে যোগদানের মাধ্যমে পেশাদারী ফুটবলে অভিষেক ঘটান নাকাতা। ১৯৯৮ সালে ফ্রান্সে অনুষ্ঠিত বিশ্বকাপের পর তিনি চার মিলিয়ন ডলারের চুক্তিতে ইতালির সিরি এ দল এ.সি. পেরুজাতে যোগ দেন। এরফলে তিনি কাজু মিউরা'র চার বছর পর দ্বিতীয় জাপানী খেলোয়াড় হিসেবে ইতালির সর্বোচ্চ আসরে জেনোয়া'র পক্ষে অংশগ্রহণ করেন। প্রথম মৌসুমেই ১০টি গোল করেন যা অবস্থানকালীন সময়ের মধ্যে সর্বোচ্চ।
অ্যান্ডি রবার্টস
২০০১ সালে বাংলাদেশের ফাস্ট বোলারদের সহায়তায় বোলিং কোচের দায়িত্ব পান। এরপর তিনি পুণরায় ২০০৫ সালে বাংলাদেশ দলকে সহায়তা করেছিলেন। ২০০৬ সালে ভারতের কোচ থাকা অবস্থায় বোলিং অল-রাউন্ডার ইরফান পাঠানকে সহায়তা করেন। খেলোয়াড়ী জীবন থেকে অবসর নেয়ার পর ওয়েস্ট ইন্ডিজে ক্রিকেট সম্প্রসারণ অবদান রেখে চলেছেন। জুলাই, ২০০৬ সালে ওয়েস্ট ইন্ডিজ ক্রিকেট বোর্ডের নির্বাচকমণ্ডলীর অন্যতম সদস্য হিসেবে যোগদান করেন। ক্রিকেট প্রশাসক হিসেবে পিচ প্রস্তুতে দেখাশোনার দায়িত্ব নেন। এন্টিগুয়ার পিচ প্রস্তুতে বেশ সহায়তা করেন। এরফলেই ব্রায়ান লারা দুইবার টেস্টের সর্বোচ্চ ব্যক্তিগত রানের রেকর্ড ভেঙ্গে ফেলতে সমর্থ হন। প্রথম এন্টিগুয়ান হিসেবে ওয়েস্ট ইন্ডিজের পক্ষে টেস্ট ক্রিকেটে অংশ নেন। পরবর্তীতে ভিভ রিচার্ডস, রিচি রিচার্ডসন ও কার্টলি অ্যামব্রোসের ন্যায় জনপ্রিয় ক্রিকেটারগণ এ অঞ্চল থেকে আন্তর্জাতিক ক্রিকেটে দৃপ্ত পদচারণা করেন।
আন্দ্রেস ইনিয়েস্তা
ইনিয়েস্তার জন্ম ফুয়েন্তেলবিয়া নামক একটি ছোট্ট গ্রামে। ১২ বছর বয়সে ব্যালোম্পাইয়ে খেলার সময়, অনেক দলই তার প্রতি আকৃষ্ট হয়। ইনিয়েস্তার বাবা-মা বার্সেলোনার যুব প্রকল্পের তত্‍কালীন কোচ এনরিক ওরিজাওলার পরিচিত ছিলেন। তিনি ইনিয়েস্তাকে বার্সেলোনার যুব প্রকল্পে পাঠানোর জন্য তার বাবা-মাকে রাজী করান। ইনিয়েস্তার বাবা-মা ইনিয়েস্তাকে লা মাসিয়াতে নিয়ে যান এবং তাকে সেখানে নথিভুক্ত করার নিশ্চয়তা প্রদান করেন। ইনিয়েস্তার বাবা-মা যেদিন তাকে লা মাসিয়াতে ছেড়ে যান, সেদিন তিনি কান্নার বন্যা বইয়ে দেন; শৈশবে তিনি খুব লাজুক ছিলেন। তিনি বার্সেলোনার অনূর্ধ্ব-১৫ দলের অধিনায়কের দায়িত্ব পালন করেন। ১৯৯৯ সালে নাইকি প্রিমিয়ার কাপে দলটি চ্যাম্পিয়ন হয়। প্রতিযোগিতার ফাইনাল খেলার শেষ মিনিটে ইনিয়েস্তা জয়সূচক গোল করেন। তাকে প্রতিযোগিতার সেরা খেলোয়াড় নির্বাচিত করা হয়।
ইস্কো
তিনি তার পেশাদার ক্যারিয়ার ভ্যালেন্সিয়ায় খেলার মাধ্যমে শুরু করেন, যেখানে তিনি প্রধানত ভ্যালেন্সিয়া সংরক্ষিত দলে খেলতেন। তিনি ভ্যালেন্সিয়া হতে ২০১১ সালে, মালাগায় যোগদান করেন। মালাগায় তার অসাধারণ খেলার মাধ্যমে তিনি ২০১২ সালে গোল্ডেন বয় পুরষ্কার জয়লাভ করেন। তিনি ২ মৌসুম অতিবাহিত করেন। অতঃপর ২০১৩ সালে রিয়াল মাদ্রিদের সাথে তিনি ৩০ মিলিয়ন ইউরোর বিনিময়ে চুক্তিবদ্ধ হন।
লুইস সুয়ারেজ
সুয়ারেজ তার পেশাদার জীবন শুরু করেন উরুগুয়ের ন্যাসিওনাল এর হয়ে ২০০৫ সালে। ২০০৬ সালে তিনি যোগ দেন নেদারল্যান্ডের গ্রোনিঙ্গেন ক্লাবে যোগ দেন। ২০০৭ সালে তিনি আরেক ডাচ ক্লাব আয়াক্স এ যোগ দেন ও ২০১১ পর্যন্ত সেখানে খেলেন। ২০১১ সালে সুয়ারেজ ইংলিশ প্রিমিয়ার লিগ এর দল লিভারপুল এ যোগ দেন। সেখানে তিনি ২০১৪ পর্যন্ত কাটান। ২০১৪ সালে লুইস সুয়ারেজ স্পেনের লা লিগার দল বার্সেলোনায় যোগ দেন। ২৫ অক্টোবর ২০১৪ বার্সেলোনার হয়ে রিয়াল মাদ্রিদ এর বিপক্ষে তার অভিষেক হয়।
এনগোলো কঁতে
ইউএস বুলোগ্নের হয়ে খেলার মাধ্যমে কান্তে তার পেশাদার ক্যারিয়ার শুরু করেন এবং পরবর্তীতে দুই মৌসুমের জন্য স্তাদ মালয়ার্ব কঁনের লীগ ১-এ খেলেন। ২০১৫ সালে, তিনি প্রিমিয়ার লীগ ক্লাব লেস্টার সিটিতে ৫.৬ মিলিয়ন ইউরোর বিনিময়ে এক চুক্তি স্বাক্ষর করেন। যোগদানের পর থেকেই তিনি ক্লাবটির একজন অখণ্ড খেলোয়াড়ে পরিণত হন। তিনি ২০১৫–১৬ মৌসুমে লেস্টার সিটিকে তাদের ইতিহাসে প্রথম প্রিমিয়ার লীগ শিরোপা জয়লাভ করতে সাহায্য করেন। তিনি উক্ত ক্লাবের হয়ে শুধুমাত্র একটি মৌসুম অতিবাহিত করেন। এর পরবর্তী বছরে, তিনি প্রিমিয়ার লীগের এক ক্লাব চেলসিতে ৩২ মিলিয়ন ইউরোর যোগদান করেন। চেলসিতে যোগদানের প্রথম মৌসুমেই তিনি আবারো প্রিমিয়ার লীগ শিরোপা জয়লাভ করতে সক্ষম হন। ২০১৬–১৭ মৌসুমে, তিনি পিএফএ খেলোয়াড়দের বছরের সেরা খেলোয়াড় এবং এফডাব্লিউএ বছরের সেরা ফুটবলারের পুরষ্কার জয়লাভ করেন। ১৯৯২ এবং ১৯৯৩ সালে এরিক কাঁতোয়াঁর পর, তিনি প্রথম খেলোয়াড় হিসেবে একজন আউটফিল্ড খেলোয়াড় হিসেবে পরপর দুই প্রিমিয়ার লীগ শিরোপা দুই ক্লাবের হয়ে জয়লাভ করেন।
লুহান
২০০৮ সালে, চীনে অনুষ্ঠিত চীনের আন্তর্জাতিক অডিশনে জেওয়াইপি এন্টারটেইনমেন্টের জন্য লুহান ব্যর্থ হয়েছিলেন। ২০১০ সালে, সিউলে পড়াশোনা করার সময়, তিনি মেয়াং-ডংয়ে একটি এস.এম. এন্টারটেইনমেন্টের প্রতিনিধি হিসেবে নিযুক্ত হন, যিনি কোম্পানির জন্য অডিশন সুপারিশ করেছিলেন; পরে তিনি উক্ত এজেন্সি অধীনে একজন প্রশিক্ষক হয়ে ওঠে।
ভুসি সিবান্দা
ডানহাতি উদ্বোধনী ব্যাটসম্যান সিবান্দা কিশোর অবস্থাতেই ক্রিকেট প্রতিভার বিচ্ছুরণ ঘটান। জিম্বাবুয়ে ক্রিকেট একাডেমি থেকে স্নাতক ডিগ্রীধারী সিবান্দা জাতীয় দলে নিজের স্থান করে নেন। ২০০৩ সালে ওয়েস্ট ইন্ডিজের বিপক্ষে একদিনের আন্তর্জাতিকে তার অভিষেক ঘটে। খেলায় তিনি ৫৮ রান করেন। কিন্তু পরবর্তীকালে জাতীয় দলে তার আসা-যাওয়ার পালা শুরু হয়। পরবর্তী অর্ধ-শতকের জন্য তাকে ১৮ ইনিংস অপেক্ষা করতে হয়। তন্মধ্যে তিনি ধারাবাহিকভাবে তিন খেলায় শূন্য রান করেন।
অ্যান্ড্রু কুনানান
১৯৮১ সালে, সান ডিয়েগো শহরের লা জোলায় বিশপ স্কুলকে স্বাধীন দিবসের স্কুলে, সিনানের পিতা তাকে নাম দিয়েছিলেন। স্কুলে, একটি আই কিউ পরীক্ষা করে কুনানানকে উজ্জ্বল এবং খুব বিবর্ণ হিসাবে মনে করা হয়। কিন্তু, কিশোর বয়সে তিনি তাঁর পরিবার ও ব্যক্তিগত জীবন সম্পর্কে কল্পনাপ্রসূত কাহিনী তুলে ধরার একটি উজ্জ্বল মিথ্যাবাদী হিসেবে খ্যাতি অর্জন করেছিলেন। তিনি একটি প্রদত্ত মুহূর্তে সবচেয়ে আকর্ষণীয় ছিল কি অনুভূতি অনুযায়ী তার চেহারা পরিবর্তন করতে দক্ষ ছিল।
এজেকিয়েল লাভেজ্জি
২০০৪ সালে লাভেজ্জিকে ১ মিলিয়ন ইউরোর বিনিময়ে কিনে নেয় ইতালীয় ক্লাব গিনোয়া, কিন্তু তাকে ধারে নিয়ে যায় আর্জেন্টিনীয় ক্লাব স্যান লরেঞ্জো। তিনি ১৯ বছর বয়সে আপের্চুরা ২০০৪ প্রতিযোগীতায় খেলেন এবং পুরো মৌসুমে আট গোল করেন। রিভার প্লেটের বিপক্ষে খেলার ৬৯তম মিনিটে তিনি গোল করেন এবং দলকে জয় এনে দেন। যার কারনে আর্জেন্টিনীয় সংবাদমাধ্যম তার নাম দেয় ‘‘লা বেস্তিয়া (দ্য বিস্ট বা জানোয়ার)’’।
লুইস সাহা
২০০৪ সালের জানুয়ারিতে তিনি ১২.৮২৫ মিলিয়ন পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। অ্যান্ডি কোলের ইউনাইটেড ত্যাগের পর যে ৯ নম্বর জার্সিটি খালি ছিল সেটি তাকে দেয়া হয়। ইউনাইটেডের পক্ষে ২০০৪ সালের ৩১ জানুয়ারিতে অভিষেক খেলায় সাহা ফ্রি-কিক থেকে একটি গোল করে দলকে ৩-২ গোলে জেতান। ২০০৪ সালের ফেব্রুয়ারিতে ফ্রান্স জাতীয় দলের পক্ষে অভিষেক খেলায় সাহা গোল করেন, যে খেলায় ফ্রান্স ২-০ গোলে বেলজিয়ামের বিপক্ষে জয়লাভ করে। ইউনাইটেডের হয়ে প্রথম ১৩ খেলায় সাহা ৭ গোল করেন এবং রুড ভ্যান নিস্তেলরয়ের সালে তার ভাল সমঝোতা গড়ে ওঠে।
জো
সাঁও পাউলুতে জন্মগ্রহণকারী জো ব্রাজিলের বিখ্যাত ক্লাব দল করিন্থিয়ান্সের পক্ষে ২০০৩ থেকে ২০০৫ সাল পর্যন্ত খেলেন। দলের পক্ষে ৫৪ খেলায় অংশ নিয়ে ২৩ গোল করেছিলেন তিনি। এরপর তিনি ২০০৫ সালে রুশ ক্লাব সিএসকেএ মস্কোতে চলে যান। প্রথম মৌসুমেই মস্কোর পক্ষে ১৮ খেলায় ১৪ গোল করেন। উয়েফা চ্যাম্পিয়ন্স লীগে ইন্টার মিলানের বিপক্ষে দুই গোল করলেও স্যান সিরোতে অনুষ্ঠিত খেলায় তার দল নাটকীয়ভাবে ৪-২ ব্যবধানে হেরে যায়। সর্বসাকুল্যে মস্কোর পক্ষে ৭৭ খেলায় ৪৪ গোল করেছিলেন জো।
মুনির আল হাদ্দাদি
মুনিরের ফুটবলের হাতেখড়ি হয় স্থানীয় ক্লাব "গালাপাগার" এবং "সান্তা আনা" তে। ২০১০ সালে তিনি আতলেতিকো মাদ্রিদ এর যুব প্রকল্পে যোগ দেন। পরে ২০১১ সালে তিনি বার্সেলোনার যুব দলে যোগ দেন। বার্সেলোনা হুভেনিল দলের হয়ে তিনি ২০১৩-১৪ উয়েফা ইয়ুথ লিগ জেতেন। এই টুর্নামেন্টে তিনি সর্বোচ্চ গোলদাতা এবং সহায়তাকারী হন। ২০১৯ সালে তিনি ১০ লক্ষ ইউরোর বিনিময়ে স্পেনের আরেক ক্লাব সেভিয়ায় যোগ দেন।
হাভিয়ের মাশ্চেরানো
মাশ্চেরানো তার ক্যারিয়ার শুরু করেন আর্জেন্টিনীয় ক্লাব রিভার প্লেত এর হয়ে। ২০০৩–০৪ মৌসুমে ক্লাবের হয়ে প্রথম লীগ শিরোপা জেতেন। তিনি আর্জেন্টিনার হয়ে ২০০৪ গ্রীষ্মকালীন অলিম্পিকে স্বর্ণপদক জেতেন এবং ২০০৪ কোপা আমেরিকায় রানার-আপ হন। ২০০৫ সালে তিনি ব্রাজিলীয় ক্লাব করিন্থিয়ান্সে যোগ দেন এবং প্রথম মৌসুমেই ব্রাজিলীয় সিরি এ জেতেন। এরপর তিনি ইউরোপে চলে আসেন এবং প্রিমিয়ার লীগের দল ওয়েস্ট হ্যামে যোগ দেন। কিন্তু সেখানে তিনি বেশিদিন থাকেননি। ২০০৭ সালে তিনি ধারে যোগ দেন লিভারপুলে। সেখানে প্রথম মৌসুমেই চ্যাম্পিয়নস লিগে রানার-আপ তিনি। ঐ বছর কোপা আমেরিকাতেও আর্জেন্টিনার হয়ে রানার-আপ হন তিনি।
আন্দ্রি বেরেঞ্জার
ডিসেম্বর, ২০০৮ সালে সিডুয়া রাডোলুয়া দলের পক্ষে লিস্ট এ ক্রিকেটে অভিষেক ঘটে তার। প্রতিপক্ষ দল হিসেবে ছিল মোরাতুয়া স্পোর্টস ক্লাব। পরের সপ্তাহেই ২০০৮-০৯ মৌসুমের প্রিমিয়ার চ্যাম্পিয়নশীপে একই দলের পক্ষে প্রথম-শ্রেণীর ক্রিকেটে সর্বপ্রথম অংশগ্রহণ করেন। জুলাই, ২০০৯ সাল থেকে সিংহলিজ স্পোর্টস ক্লাবের পক্ষে অনূর্ধ্ব-২৩ ক্রিকেটে অংশ নেন। ২০০৯ মৌসুমের ঐ অনূর্ধ্ব-২৩ প্রতিযোগিতায় বি-গ্রুপ থেকে দলকে শীর্ষস্থানে রাখতে মূল্যবান অবদান রাখেন।
ইন্দোনেশিয়া জাতীয় ক্রিকেট দল
২০০২ সালে আন্তর্জাতিক ক্রিকেটে ইন্দোনেশিয়ার অভিষেক হয়। তাদের অভিষেক হয়েছিল অস্ট্রেলিয়ার পার্থে অনুষ্ঠিত একটি টুর্নামেন্টে। ঐ টুর্নামেন্টে ইন্দোনেশিয়া ছাড়াও, জাপান ও দক্ষিণ কোরিয়া অংশ নিয়েছিল। ২০০৫ সালে ইন্দোনেশিয়া প্রথম আইসিসি আয়োজিত কোন প্রতিযোগিতায় অংশ নেয়। তা ছিল ভানুয়াতুতে অনুষ্ঠিত ২০০৫ ইএপি কাপ। টুর্নামেন্টে ইন্দোনেশিয়া ছয় দলের মধ্যে পঞ্চম স্থান লাভ করে। সেই থেকে ইন্দোনেশিয়া নিয়মিতভাবে ইএপি আঞ্চলিক টুর্নামেন্টগুলোতে অংশ নেয়। সাম্প্রতিক সময়ে অনুষ্ঠিত ২০১৪ ইএপি চ্যাম্পিয়নশিপ -এ ইন্দোনেশিয়া আট দলের মধ্যে সপ্তম স্থান লাভ করে। যেখানে তাদের নিচে শুধুমাত্র কুক দ্বীপপুঞ্জ ছিল
হুয়ান রোমান রিকেল্‌মে
২০০৭ সালের ফেব্রুয়ারি থেকে ৩০ জুন পর্যন্ত পাঁচ মাসের ধারে বোকা জুনিয়র্সে যোগ দেন রিকেল্‌মে। ২০০৭–০৮ আর্জেন্টিনীয় প্রিমেরা দিভিসিওনের ২০০৭ তর্নিও ক্লাউসুরায় বোকার হয়ে যোগ দেন তিনি। ১৭ ফেব্রুয়ারি, রোজারিও সেন্ট্রালের বিপক্ষে তার অভিষেক হয়। খেলাটি ১–১ গোলে ড্র হয়। বোকার হয়ে তিনি প্রথম গোল করেন ৯ মার্চ ইন্দিপেন্দিয়েন্তের বিপক্ষে। খেলার ৫৪তম মিনিটে গোল করে তিনি দলকে সমতায় ফেরান। খেলাটি শেষ পর্যন্ত ১–১ গোলে ড্র হয়। ২০০৭ কোপা লিবের্তাদোরেসে তিনি প্রথম গোল করেন ২২ মার্চ গ্রুপ পর্বের তৃতীয় খেলায় মেক্সিকোর ক্লাব তলুকার বিপক্ষে। তিনি খেলার ২৩তম মিনিটে গোল করেন, খেলায় শেষ পর্যন্ত ৩–০ গোলের ব্যবধানে জয় লাভ করে বোকা জুনিয়র্স। গ্রুপ পর্বে ১০ পয়েন্ট নিয়ে দ্বিতীয় স্থান অর্জন করে নকআউট পর্বে খেলার সুযোগ লাভ করে বোকা। ২০০৭ কোপা লিবের্তাদোরেসের নকআউট পর্বে ভেলেজ সার্সফিল্ডের মুখোমুখি হয় বোকা। ২ মে, ১ম লেগের খেলায় ১ম মিনিটেই একটি গোল করেন রিকেল্‌মে, খেলায় বোকা ৩–০ গোলের ব্যবধানে জয় লাভ করে। কোয়ার্টার ফাইনালে বোকা মুখোমুখি হয় প্যারাগুয়ের ক্লাব লিবের্তাদের। ২৪ মে, কোয়ার্টার-ফাইনালের ২য় লেগের খেলার ৬১তম মিনিটে বোকার হয়ে গোল করেন রিকেল্‌মে। তার এই গোলে খেলায় ১–০ তে এগিয়ে যায় বোকা, শেষ পর্যন্ত খেলায় ২–০ গোলের ব্যবধানে তারা জয় লাভ করে। দুই লেগ মিলিয়ে ৩–১ গোল ব্যবধানে তারা সেমি-ফাইনালে পৌছায়। ৭ জুন, সেমি-ফাইনালের দ্বিতীয় লেগে কলম্বিয়ার ক্লাব কুকুতা দেপোর্তিভোর বিপক্ষে খেলার ৪৪তম মিনিটে ফ্রি কিক থেকে গোল করে বোকাকে ১–০ গোলে এগিয়ে নিয়ে যান রিকেল্‌মে। শেষ পর্যন্ত খেলায় ৩–০ গোলের ব্যবধানে জয় লাভ করে বোকা। সেমি-ফাইনালের দুই লেগ মিলিয়ে ৪–১ গোল ব্যবধানে তারা ফাইনালে পৌছায়। ফাইনালে ব্রাজিলীয় ক্লাব গ্রেমিওর মুখোমুখি হয় বোকা। ১৩ জুন, প্রথম লেগের খেলায় বোকার প্রথম গোলে রিকেল্‌মে সহায়তা করেন। তিনি ফ্রি কিক থেকে স্ট্রাইকার মার্তিন পালের্মোর কাছে বল পাঠান যিনি বলটি গোলপোস্টের সামনে রদ্রিগো পালাসিওকে পাস করেন এবং পালাসিও ১৮তম মিনিটে খেলার প্রথম গোলটি করেন। খেলার দ্বিতীয়ার্ধ্বে, ৭৩তম মিনিটে ফ্রি কিক থেকে গোল করেন রিকেল্‌মে। শেষ পর্যন্ত খেলায় ৩–০ গোলের ব্যবধানে জয় লাভ করে বোকা। ২০ জুন দ্বিতীয় লেগে, রিকেল্‌মে জোড়া গোল করেন এবং দলকে ২–০ গোলের জয় এনে দেন। এতে করে ৬ষ্ঠ বারের মত বোকা কোপা লিবের্তাদোরেস শিরোপা জিতে। বোকা জুনিয়র্স ২০০৭ ফিফা ক্লাব বিশ্বকাপে অংশগ্রহনের সুযোগ পেয়ে যায় এবং রিকেল্‌মে প্রতিযোগিতার সবচেয়ে মূল্যবান খেলোয়াড়ের পুরস্কার জিতেন।
লিওনেল মেসি
মেসি ২০০০ থেকে ২০০৩ সাল পর্যন্ত বার্সেলোনার যুব একাডেমীর ইনফান্তিল বি, কাদেতে বি এবং কাদেতে এ দলে খেলেছেন। কাদেতে এ দলে খেলার সময় তিনি ৩০ খেলায় ৩৭ গোল করেন। ২০০৩ সালে অর্থনৈতিক সীমাবদ্ধতার কারণে তাকে ক্লাব থেকে প্রায় ছেড়েই দেওয়া হয়েছিল, কিন্তু যুব দলের প্রশিক্ষণ কর্মিদের জোড়াজুড়িতে ক্লাবের ব্যবস্থাপনা পরিষদ তাকে দলে রেখে দেওয়ার সিদ্ধান্ত নেয় (সেসময় সেস্‌ ফ্যাব্রিগাসকে ছেড়ে দেওয়া হয়)। ২০০৩–০৪ মৌসুমে মেসি পাঁচটি আলাদা দলে খেলেন, যা একটি রেকর্ড। তিনি হুভেনিল বি দলে খেলে ১টি গোল করেন এবং হুভেনিল এ দলে খেলার সুযোগ লাভ করেন। সেখানে তিনি ১৪ খেলায় ২১টি গোল করেন। ২০০৩ সালের ২৯ নভেম্বর, বার্সেলোনা সি (তের্সেরা দিভিসিওন) দলে এবং ২০০৪ সালের ৬ মার্চ, বার্সেলোনা বি (সেহুন্দা দিভিসিওন) দলে তার অভিষেক হয়। ঐ মৌসুমে তিনি উভয় দলের হয়েই খেলেন এবং সি দলের হয়ে তার গোল সংখ্যা ছিল ১০ খেলায় ৫ এবং বি দলের হয়ে ৫ খেলায় শূন্য। এই দুই দলে অভিষেকের পূর্বে মেসির মূল দলে অভিষেক হয়েছিল ২০০৩ সালের ১৬ নভেম্বর, পোর্তোর বিপক্ষে একটি প্রীতি ম্যাচে (১৬ বছর এবং ১৪৫ দিন বয়সে)।
জিনেদিন জিদান
খুব অল্প বয়সে ইউএস সেইন্ট হেনরি ক্লাবের জুনিয়র টিম এ জিদানের ফুটবল ক্যারিয়ার শুরু হয়। এটি মার্সাইল জেলার লা ক্যাস্তেইল্যান এর একটি স্থানীয় ক্লাব।১৪ বছর বয়সে জিদান সেপ্টেমস ত্যাগ করেন এবং লিগ চ্যাম্পিয়নশীপ এর বাছাই পর্বে অংশগ্রহণ করেন।এখানে এসেই তিনি সর্বপ্রথম এ এস কান এর রিক্রুটার জিন ভ্যারার্ড এর চোখে পড়েন।এরপর জিদান ছয় সপ্তাহ থাকার উদ্দেশ্যে কানে যান কিন্তু শেষ পর্যন্ত পেশাদারদের সাথে খেলার জন্য পরবর্তী চার বছর তিনি সেখানেই থেকে যান।সবাইকে তাক লাগিয়ে জিদান মাত্র ১৭ বছর বয়সে প্রথম বিভাগ ম্যাচ খেলেন।এরপর আর পিছন ফিরে তাকাতে হয়নি।কান এ মিডফিল্ডার হিসেবে খেলা জিদান তার প্রথম গোলটি করেন ৮ফেব্রুয়ারি,১৯৯১ সালে।ঐ একই বছরে তার ক্লাব উয়েফা লিগ এর বাছাই পর্বে উত্তীর্ণ হওয়াতে বছরটি তার জন্য স্মরনীয় হয়ে থাকে।
কান এ জিদানের দ্বিতীয় সেসন ততোটা আশাপ্রদ ছিলোনা।কিন্তু খেলোয়াড়ি জীবনের বাইরে এ সময়েই তার জীবন সঙ্গিনী স্প্যানিশ নৃত্যশিল্পী ভেরোনিকার সাথে জিদানের প্রথম দেখা হয়। পরবর্তী ৪বছর জিদান এফসি গিরোন্ডিন্স দ্য বোরডিক্স ক্লাবে কাটান এবং ক্লাবটিকে ১৯৯৫ সালের ইন্টারটোটো কাপ জয় এবং ৯৬ এর উয়েফা কাপে দ্বিতীয় স্থান দখল করতে গুরুত্বপূর্ণ অবদান রাখেন।বোরডিক্স এ খেলার সময়েই প্রথম বিজেন্তে লিজারাজু এবং ক্রিস্টোফার ডুগারির সাথে তিনি মিডফিল্ড এ একসাথে খেলেন।পরবর্তিতে এই মিডফিল্ডারত্রয়ী ফ্রান্স জাতীয় দলেও একসাথে খেলেন এবং ১৯৯৮ সালের ফুটবল বিশ্বকাপ জয়ে অসামান্য ভুমিকা রাখেন।১৯৯৬ সালে জিদান ৳৩ মিলিয়ন ট্রান্সফার ফির বিনিময়ে ইতালির জুভেন্টাস এফসি ক্লাবে যোগ দেন।
জুভেন্টাস এ থাকাকালীন সময়ে দিদিয়ের ডেসচ্যাম্পস,আলসেন্দ্রো ডেল পিয়েরোএবং এডগার ডেভিডস এর পাশাপাশি জিদান মার্সেলো লিপ্পির দলটির অন্যতম প্রধান খেলোয়াড় এবং প্লেমেকার ছিলেন।তার দল এই সময়ে দুইবার সিরিএ শিরোপা এবং ১৯৯৭ ও ১৯৯৮ সালে উপর্যুপুরি দুইবার উয়েফা লীগএর ফাইনাল এ ওঠে।কিন্তু দুর্ভাগ্যজনক ভাবে দুইবারই স্প্যানিশ জায়ান্ট রিয়াল মাদ্রিদএর কাছে তারা হেরে বসে।
২০০১ সালে জিদান জুভেন্টাস থেকে রেকর্ড পরিমাণ ৳৬৬ মিলিয়ন ট্রান্সফার ফির বিনিময়ে ৪ বছর মেয়াদে রিয়াল মাদ্রিদ এ যোগ দেন।গ্লাসগোর হ্যাম্পডেন পার্কে অনুষ্ঠিত ২০০১-২০০২ চ্যাম্পিয়ন্স লীগের ফাইনালে জার্মান ক্লাব বেয়ার লেভারকুসেনএর বিরুদ্ধে রিয়াল মাদ্রিদ ২-১ গোল ব্যবধানে জয়ী হয় যাতে অসাধারণ ভলি থেকে করা জয়সূচক গোলটি আসে জিদানের পা থেকে।
২০০৬ সালের ৭ মে সান্টিয়াগো বার্নাবু স্টেডিয়ামে রিয়াল মাদ্রিদের জার্সি গায়ে জিদান তার শেষ ম্যাচটি খেলেন।কালজয়ী এই খেলোয়াড়ের সম্মানে সেদিন তার সতীর্থরা ক্লাব লোগোর নিচে "জিদান ২০০১-২০০৬"
লিখা সম্বলিত বিশেষ জার্সি পরে খেলতে নামেন।ভিলারিয়াল ক্লাবের বিরুদ্ধে খেলা এই ম্যাচটি ৩-৩ গোলে ড্র হয় যার দ্বিতীয় গোলটি ছিলো জিদানের করা।ম্যাচ শেষে জিদান ভিলারিয়াল মিডফিল্ডার ও আর্জেন্টাইন তারকাজুয়ান রোমান রিকুয়েমের সাথে তার জার্সি বদল করেন।খেলার পুরোসময় জুড়ে রিয়াল মাদ্রিদ সমর্থকদের মুর্হূমুহূ করতালিতে তিনি অভিনন্দিত হন এবং খেলা শেষে হাজারো ভক্তের ভালোবাসায় সিক্ত জিদান অশ্রুসিক্ত নয়নে রিয়াল মাদ্রিদকে বিদায় জানান।
আন্দ্রে গোমেজ
গোমেজ তার পেশাদার ক্যারিয়ার শুরু করে পর্তুগীজ দল বেনফিকা বি এর হয়ে ২০১২ সালে। ২০১২ সালেই তার বেনফিকা মূল দলে অভিষেক হয়। ২০১৪-১৫ মৌসুম তিনি ধারে ভ্যালেন্সিয়ায় খেলেন। ২০১৫ সালে ভ্যালেন্সিয়া তাকে কিনে নেয়। ২০১৬ সালে বার্সেলোনা তাকে ৩ কোটি ৫০ লক্ষ ইউরোতে কিনে নেয়। ২০১৮ সালে গোমেজকে ধারে ইংরেজ ক্লাব এভারটন এ পাঠানো হয়। চুক্তি অনুযায়ী এভারটন এজন্য বার্সেলোনাকে ২৫ লক্ষ ইউরোর পরিশোধ করে এবং ২০১৮-১৯ মৌসুমের জন্য খেলোয়াড়ের বেতন পরিশোধের দায়িত্ব নেয়।
আলেক্স ভিদাল
ভিদাল তার পেশাদার জীবন শুরু করেন ২০০৮ সালে স্পেনের "এসপানিওল" এ। কিন্তু তিনি মূল দলে কখনো জায়গা পান নি। ২০০৯ সালে তিনি ধারে গ্রিক "প্যানথ্রাকিকোস" ক্লাবে খেলেন। ২০০৯ সালে তিনি "জিমনাস্তিক" ক্লাবে যোগ দেন। কিন্তু সেখানে তিনি বেশিরভাগ সময় কাটান ক্লাবের দ্বিতীয় দল"পবলা মাফুমেত" এ। ২০১০ সালে ভিদাল "মায়োর্কা"তে যোগ দেন কিন্তু সেখানেও তাকে "মায়োর্কা বি" দলে স্পেনের তৃতীয় বিভাগে খেলতে হয়। ২০১১ সালে তিনি "আলমেরিয়া বি" দলে যোগ দেন। কিন্তু কিছুদিন পরই তিনি "আলমেরিয়া"র মূল দলে ডাক পান। ২০১৪ সালে তিনি সেভিয়ায় যোগ দেন। সেখানে এক বছর কাটানোর পর তিনি ২০১৫ সালে বার্সেলোনায় যোগ দেন। ২০১৮ সালে ৮৫ লক্ষ ইউরোর বিনিময়ে সেভিয়া তাকে পুনরায় কিনে নেয়।
লিওনেল মেসি
বার্সেলোনার হয়ে স্পেনীয় সুপার কাপ জেতার মাধ্যমে মৌসুম শুরু করেন মেসি। ১৪ আগস্ট, প্রথম লেগের খেলায় স্যান্তিয়াগো বের্ন্যাবেউ স্টেডিয়ামে রিয়াল মাদ্রিদের বিপক্ষে মেসি একটি গোল করেন। খেলাটি ২–২ সমতায় শেষ হয়। ১৭ আগস্ট, দ্বিতীয় লেগের খেলায় ক্যাম্প ন্যু-তে মেসি জোড়া গোল করেন এবং বার্সেলোনা ৩–২ ব্যবধানে জয় লাভ করে। এতে করে রিয়াল মাদ্রিদের বিপক্ষে একটি ড্র ও একটি জয় নিয়ে ৫–৪ গোল ব্যবধানে শিরোপা জিতে বার্সেলোনা। ২৬ আগস্ট, পোর্তোর বিপক্ষে ইউরোপীয় সুপার কাপের খেলায় মেসি একটি গোল করেন এবং দলকে ২–০ গোলের ব্যবধানে জয় এনে দেন।
১৭ সেপ্টেম্বর, মেসি ওসাসুনার বিপক্ষে হ্যাট্রিক করেন এবং বার্সেলোনা ৮–০ ব্যবধানে বড় জয় লাভ করে। খেলায় মেসি তার প্রথম গোলটি মরোক্কোর সুফিয়ান নামক ১০ বছরের এক শিশুর জন্য উত্‍সর্গ করেন, যে একটি বিরল পায়ের রোগে আক্রান্ত। মেসি সাধারনত গোল করার পর দু’হাত দিয়ে আকাশের দিকে ইশারা করেন, কিন্তু ঐ খেলায় প্রথম গোলটি করার পর তিনি হাত দিয়ে তার উরুতে চড় মেরেছিলেন, যা সুফিয়ানের প্রতি ইঙ্গিত বহন করে।
২৪ সেপ্টেম্বর, অ্যাটলেটিকো মাদ্রিদের বিপক্ষে মেসি হ্যাট্রিক করেন এবং দলকে ৫–০ ব্যবধানের বড় জয় এনে দেন। ২৮ সেপ্টেম্বর, বাতে বরিসভের বিপক্ষে চ্যাম্পিয়ন্স লীগে মৌসুমে মেসি তার প্রথম দুই গোল করেন। এতে করে, সব ধরনের প্রতিযোগিতায় বার্সেলোনার হয়ে ১৯৪ গোল করে বার্সেলোনার দ্বিতীয় সর্বোচ্চ গোলদাতা কুবালাকে স্পর্শ করেন মেসি। ১৫ অক্টোবর, লা লিগায় রেসিং স্যান্তেন্দার-এর বিপক্ষে জোড়া গোল করার মাধ্যমে ১৯৬ গোল নিয়ে মেসি কুবালাকে ছাড়িয়ে যান এবং লা লিগায়ও ১৩২ গোল নিয়ে বার্সেলোনার হয়ে দ্বিতীয় সর্বোচ্চ গোলদাতায় পরিনত হন। ১ নভেম্বর, ভিক্টোরিয়া প্লাজেন-এর বিপক্ষে মেসি হ্যাট্রিক করেন, যার প্রথম গোলটি বার্সেলোনার হয়ে তারর ২০০তম গোল ছিল। ১৮ ডিসেম্বর, ফিফা ক্লাব বিশ্বকাপের ফাইনালে স্যান্তোসের বিপক্ষে মেসি জোড়া গোল করেন এবং দলকে ৪–০ ব্যবধানের বড় জয় এনে দেন। মেসিকে ম্যান অব দ্য ম্যাচ এবং প্রতিযোগিতার সেরা খোলোয়াড় হিসেবে গোল্ডেন বলের পুরস্কার দেওয়া হয়।
মিনীষা লাম্বা
মিনীষা লাম্বা (জন্ম: ১৮ জানুয়ারি ১৯৮৫) হলেন একজন ভারতীয় অভিনেত্রী, যিনি ২০০৫ সাল হতে ২০১৪ সাল পর্যন্ত হিন্দি চলচ্চিত্রে অভিনয় করেছেন। তিনি ২০০৫ সালে মুক্তিপ্রাপ্ত ইয়াহান চলচ্চিত্রের মাধ্যমে বলিউডে অভিষেক করেছেন। তার অভিনীত চলচ্চিত্রসমূহের মধ্যে হানিমুন ট্র্যাভেলস প্রাইভেট লিমিটেড (২০০৭), বাচনা এ হাসিনো (২০০৮), ওয়েল ডান আব্বা (২০০৯) এবং ভেজা ফ্রাই ২ (২০১১) উল্লেখযোগ্য। ২০১৪ সালে, তিনি কালারসে সম্প্রচারিত জনপ্রিয় অনুষ্ঠান বিগ বস ৮-এ অংশগ্রহণ করেন, যেখানে তিনি ১৫তম স্থান অধিকার করেন।
জোসে মরিনহো
বিদ্যালয়ের কোচ হবার পর তিনি "এস্ত্রেলা দা আমাদোরা" ক্লাবের তৎকালীন কোচ "মানুয়েল ফের্নান্দেজ" এর আমন্ত্রনে ক্লাবটিতে একটি চাকরি পান। তিনি তার নিজ শহরে "ভিক্টোরিয়া দি সেন্তুবাল" ক্লাবে যোগ দেন ১৯৯০ দশকের শুরুতে। পরে তিনি স্যার ববি রবসনের অধীনে স্পোর্টিং এবং এফসি পোর্তোর পক্ষে দোভাষীর চাকরি করেন। এ সময় তার ডাকনাম হয়ে গিয়েছিল "ট্রাডুটর" (অনুবাদক)।
নাসির জাভেদ
১৯৮৪-৮৫ মৌসুমে লাহোর সিটি’র পক্ষে প্রথম-শ্রেণীর ক্রিকেটে অংশগ্রহণের মাধ্যমে খেলোয়াড়ী জীবনের সূত্রপাত ঘটে তাঁর। এরপর ১৯৮৬-৮৭ মৌসুমে সার্ভিস ইন্ডাস্ট্রিজের পক্ষে খেলেন। পরবর্তীতে তিনি মার্কিন যুক্তরাষ্ট্রে অভিবাসিত হন। ১৯৯৮-৯৯ মৌসুমে জামাইকায় রেড স্ট্রিপ বোলে খেলেন। এরপর ২০০১ সালে কানাডা ও ২০০২ সালে আর্জেন্টিনায় অনুষ্ঠিত আইসিসি প্রতিযোগিতায় অংশ নেন। এছাড়াও, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় খেলেন ও শিরোপা লাভে দলকে সহায়তা করেন। এরফলে মার্কিন দল ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফিতে খেলার সুযোগ লাভ করে। মার্কিন দলের পক্ষে দ্বিতীয়বারের মতো একদিনের আন্তর্জাতিকে অংশ নেন। কিন্তু রোজ বোলে অনুষ্ঠিত খেলায় অস্ট্রেলিয়ার কাছে তাঁর দল বিরাট ব্যবধানে পরাভূত হয়। এরপর ২০০৫ সালের আইসিসি ট্রফিতেও মার্কিন দলের পক্ষে খেলেন।
আন্দ্রেস ইনিয়েস্তা
২০০৪–০৫ মৌসুমে ইনিয়েস্তা ৩৭ টি খেলায় মাঠে নামেন, যার মধ্য ২৫টিতে তিনি বদলি হিসেবে নেমেছিলেন। তিনি ঐ মৌসুমে ২টি গোল করেন এবং বার্সেলোনা লা লিগা শিরোপা জেতে। ২০০৫–০৬ মৌসুমে জাভির ইনজুরির কারনে তিনি দলে আরও নিয়মিত হয়ে পড়েন এবং নিজের উন্নতির ধারা অব্যাহত রাখেন। তিনি চ্যাম্পিয়ন্স লীগে ১১টি খেলায় মাঠে নামেন, এর মধ্যে ২০০৬ ফাইনালের দ্বিতীয়ার্ধে এডমিলসনের বদলি হিসেবেও নামেন। ম্যানেজার ফ্রাংক রাইকার্ডও দলের জন্য তার অবদানের প্রশংসা করেছেন। মৌসুমে বার্সেলোনা লা লিগা এবং চ্যাম্পিয়ন্স লীগ শিরোপা জেতে।
২০০৬–০৭ মৌসুমেও ইনিয়েস্তার উন্নতি অব্যাহত থাকে। ২০০৬ সালের ২২ আগস্ট, বায়ার্ন মিউনিখকে হারিয়ে বার্সেলোনা জোয়ান গাম্পার শিরোপা জেতে। খেলায় ইনিয়েস্তা অধিনায়কের দায়িত্ব পালন করেন। চ্যাম্পিয়ন্স লীগের গ্রুপ পর্বে লেভ্স্কি সোফিয়ার বিপক্ষে প্রথমবারের মত তিনি বাম উইঙ্গ-ফরোয়ার্ড অবস্থানে খেলতে নামেন এবং দুইটি গোল করেন। রাউন্ড-১৬ তে লিভারপুলের বিপক্ষে তিনি সেন্টার মিডফিল্ড অবস্থানে খেলেন। মাঠের বিভিন্ন অবস্থানে খেলার পরেও ২০০৬–০৭ মৌসুমেই ইনিয়েস্তা তার ক্যারিয়ারে সর্বোচ্চ গোল করেছিলেন।
লা মাসিয়া
একাডেমীর প্রথম স্নাতকদের অন্যতম ছিলেন জুলের্মো অমোর। ১৯৮৮ সালে তার অভিষেক হয় এবং তিনি প্রথম দলের হয়ে ৩১১টি লা লিগার খেলায় মাঠে নামেন। এর দুই বছর পর আসেন গোলরক্ষক কার্লেস বুস্কুয়েটস এবং মধ্যমাঠের খেলোয়াড় পেপ গার্দিওলা। এই তিন জনেরই প্রথম দলে অভিষেক হয় ইয়োহান ক্রুইফের অধীনে, যিনি ১৯৮৮ সালে দলের ম্যানেজারের দায়িত্ব নেন। তিনি দলকে টোটাল-ফুটবল থেকে উদ্ভূত “টিকি-টাকা” কৌশলে খেলাতে শুরু করেন, যেটিকে পরবর্তীতে বার্সেলোনার সাফল্যের মূল চাবিকাঠি হিসেবে অ্যাখ্যায়িত করা হয়। গার্দিওলা ছিলেন একজন পূর্ণবিকশিত টোটাল-ফুটবল মিডফিল্ডার, যিনি পরবর্তীতে জাভি হার্নান্দেজ, আন্দ্রেস ইনিয়েস্তা এবং সেস্‌ ফ্যাব্রিগাসের মত মিডফিল্ডারদের জন্য অনুপ্রেরণা ছিলেন।
ইউতো নাগাতোমো
ইতালীয় লিগে চেসেনা এবং ২০১১ এশিয়ান কাপে জাপানের হয়ে ভালো খেলার সুবাদে ইতালির শক্তিশালী ক্লাব ইন্টার মিলান ২০১১ সালের জানুয়ারিতে তাকে দলে ভেড়ায়। ১ম পুর্ব এশিয়ার খেলোয়াড় হিসেবে তিনি ইন্টার মিলানে খেলার সুযোগ পান।
ইকার ক্যাসিয়াস
তাঁকে সর্বকালের সেরা গোলরক্ষকদের মধ্যে একজন হিসেবে গণ্য করা হয়। তিনি ২০০৮ সালে ফিফা ব্যালন ডি’অর পুরস্কারের জন্য নির্বাচিত সেরা ৪ জনের মধ্যে একজন ছিলেন এবং জরিপে ৪র্থ নির্বাচিত হন। ২০১২ সালে তিনি উয়েফা কর্তৃক নির্বাচিত সেরা একাদশে ৬ষ্ঠবারের মত স্থান পান। ২০১১ সালের হিসাব অণুসারে জাতীয় ও আন্তর্জাতিক গুরুত্বপূর্ণ সব পুরস্কার জেতা খেলোয়ারদের মধ্যে ক্যাসিয়াস অন্যতম।
১৯৯০ সালে তিনি রিয়াল মাদ্রিদের যুব দলের সাথে নিজের ফুটবল জীবন শুরু করেন।১৯৯৯ সালে মূল দলে খেলার সুযোগ পান এবং ক্লাবটিতে প্রায় ১৬ মৌসুম ছিলেন।মাদ্রিদের হয়ে তিনি ৫ টি লা লিগা, ২ টি কোপা দেল রে,৪ টি স্পেনীয় সুপার কাপ,৩ টি উয়েফা চ্যাম্পিয়ন্স লীগ,২ উয়েফা সুপার কাপ ও ১ টি ফিফা ক্লাব বিশ্বকাপ জয় করেন।রাউল গোনসালেসের পর তিনি মাদ্রিদের হয়ে সবচেয়ে বেশি ম্যাচ খেলা খেলোয়াড়।